
ᑯᐊᕐᒃ ᑲᓇᑕᐅᑉ ᐅᑭᐅᖅᑕᖅᑐᖓᓂ 2015 ᐊᕐᕕᑕᕐᓂᖅ
ᑲᓇᑕᒥ ᐆᒪᔪᓕᕆᔩᑦ ᐊᐅᓚᓂᕐᒥᒃ ᓇᓗᓇᐃᔭᐃᔾᔪᑎᖓᑦ 
CW
CWS Project Description

ᐃᓗᓕᖏᑦ
ᑯᐊᕐᒃ (Quark) ᐊᕐᕕᑕᖅᑏᑦ
· ᐋᓐᓂᐊᑦᑕᐃᓕᒪᓂᖅ ᐊᑦᑕᓇᑦᑕᐃᓕᒪᓂᕐᓗ
· ᑲᔪᓯᒍᓐᓇᕐᓂᖅ − ᐊᕙᑎ
· ᑲᔪᓯᒍᓐᓇᕐᓂᖅ − ᐱᖅᑯᓯᖅ
ᐊᐅᓚᓂᕐᒥᒃ ᓇᓗᓇᐃᔭᐃᔪᑦ
ᓇᓗᓇᐃᖅᓯᓂᖅ ᐊᑦᑐᐃᓂᐅᑐᐃᓐᓇᕆᐊᓕᓐᓂᒃ
· ᐅᒥᐊᕐᔪᐊᑦ ᐊᐅᓚᓂᖏᑦ
· ᐅᖅᓱᐊᓗᐃᑦ ᑯᕕᔪᑦ - ᐅᒥᐊᕐᔪᐊᑦ ᐊᐅᓚᓂᖏᑦ
· ᑭᓈᓗᓐᓂᒃ ᐊᓂᐊᑦᓯᓂᖅ − ᐅᒥᐊᕐᔪᐊᑦ ᐊᐅᓚᓂᖏᑦ
· ᐃᒪᕕᒻᒥ ᖃᓄᐃᓐᓂᐅᔪᑦ ᐱᕐᓗᐊᕿᓃᓪᓗ − ᐅᒥᐊᕐᔪᐊᑦ ᐊᐅᓚᓂᖏᑦ
· ᓯᓚᐅᑉ ᓱᕈᒥᑎᕐᓂᖓ − ᐅᒥᐊᕐᔪᐊᑉ ᐊᐅᓚᓂᖏᑦ
· ᓯᖁᑦᑎᕆᓂᖅ ᓯᑯᒥᒃ − ᐅᒥᐊᕐᔪᐊᑦ ᐊᐅᓚᓂᖏᑦ
· ᐊᑦᑐᐃᓂᕆᖅ ᐱᕈᖅᑐᓂᒃ − ᐅᒥᐊᕐᔪᐊᑦ ᐊᐅᓚᓂᖏᑦ
· ᐅᒥᐊᓛᓄᑦ ᐊᐅᓚᓂᐅᔪᑦ
· ᐅᖅᓱᐊᓗᐃᑦ ᑯᕕᔪᑦ - ᐅᒥᐊᓛᓄᑦ ᐊᐅᓚᓂᐅᔪᑦ
· ᑭᓈᓗᓐᓂᒃ ᐊᓂᐊᑦᓯᓂᖅ − ᐅᒥᐊᓛᓄᑦ ᐊᐅᓚᓂᐅᔪᑦ
· ᐃᒪᕕᒻᒥ ᖃᓄᐃᓐᓂᐅᔪᑦ ᐱᕐᓗᐊᕿᓃᓪᓗ − ᐅᒥᐊᓛᓄᑦ ᐊᐅᓚᓂᐅᔪᑦ
· ᐊᑦᑐᐃᓂᕆᖅ ᐱᕈᖅᑐᓂᒃ − ᐅᒥᐊᓛᓄᑦ ᐊᐅᓚᓂᐅᔪᑦ
· ᓄᓈᕐᓂᕐᒧᑦ ᓯᓈᓂᓗ ᐊᐅᓚᓂᐅᔪᑦ
· ᐊᑦᑐᐃᓂᐅᔪᑦ ᐱᕈᖅᑐᓂᒃ − ᓄᓈᕐᓂᕐᒧᑦ ᓯᓈᓂᓪᓗ ᐊᐅᓚᓂᐅᔪᑦ
· ᐊᑦᑐᐃᓂᐅᔪᑦ ᐊᓯᖏᓐᓂᒃ − ᓄᓈᕐᓂᕐᒧᑦ ᓯᓈᓂᓪᓗ ᐊᐅᓚᓂᐅᔪᑦ
· ᓇᓗᓇᐃᔭᐃᓂᖅ ᑎᑭᕋᖅᐸᓪᓕᐊᔪᓂᒃ ᐆᒪᔪᕐᓂᒃ ᖃᓂᒻᒪᓯᕐᓂᓪᓗ − ᓄᓈᕐᓂᕐᒧᑦ ᓯᓈᓂᓪᓗ ᐊᐅᓚᓂᐅᔪᑦ
· ᐱᖏᓐᓇᖅᑐᓕᕆᓂᕐᒧᑦ ᐊᐅᓚᓂᐅᔪᑦ − ᓄᓈᕐᓂᕐᒧᑦ ᓯᓈᓂᓪᓗ ᐊᐅᓚᓂᐅᔪᑦ
· ᓄᐊᑉᐸᓪᓕᐊᔪᑦ ᐊᑦᑐᐃᓂᐅᔪᑦ − ᓄᓈᕐᓂᕐᒧᑦ ᓯᓈᓂᓪᓗ ᐊᐅᓚᓂᐅᔪᑦ
ᒥᑭᓪᓕᑎᕆᓂᖅ
· ᐅᒥᐊᕐᔪᐊᑦ ᐊᐅᓚᓂᖏᑦ
· ᐅᖅᓱᖅᑎᕈᑏᑦ ᐅᖅᓱᖅᑎᕈᑎᓖᓪᓗ − ᐅᒥᐊᕐᔪᐊᑦ ᐊᐅᓚᓂᖏᑦ
· ᓴᓃᑦ − ᐅᒥᐊᕐᔪᐊᑦ ᐊᐅᓚᓂᖏᑦ
· ᑭᓈᓗᐃᑦ − ᐅᒥᐊᕐᔪᐊᑦ ᐊᐅᓚᓂᖏᑦ
· ᒪᑭᒪᔾᔪᑏᑦ ᐅᒥᐊᕐᔪᐊᕐᒧᑦ − ᐅᒥᐊᕐᔪᐊᑦ ᐊᐅᓚᓂᖏᑦ
· ᓱᕈᓐᓇᖅᑐᑦ − ᐅᒥᐊᕐᔪᐊᑦ ᐊᐅᓚᓂᖏᑦ
· ᐅᓚᕕᑕᐅᓂᖏᑦ ᐃᒪᕕᒻᒥ ᐳᐃᔩᑦ − ᐅᒥᐊᕐᔪᐊᑦ ᐊᐅᓚᓂᖏᑦ
· ᓇᐃᓪᓕᑎᖅᓯᒪᔪᑦ − ᐅᒥᐊᕐᔪᐊᑦ ᐊᐅᓚᓂᖏᑦ
· ᐅᒥᐊᓛᓄᑦ ᐊᐅᓚᓂᐅᔪᑦ
· ᓄᓈᕐᓂᕐᒧᑦ ᐊᐅᓚᓂᐅᔪᑦ
· ᐊᑦᑕᓇᑦᑕᐃᓕᒪᓂᖅ ᓄᓈᕐᓗᓂ
· ᐊᑐᖅᑕᐅᖃᑦᑕᖅᓯᒪᔪᑦ ᓄᓇᐃᑦ ᐃᑦᓴᕐᓂᑕᐃᓪᓗ − ᓄᓈᕐᓂᕐᒧᑦ ᐊᐅᓚᐅᓂᔪᑦ
· ᓄᐊᑉᐸᓪᓕᐊᔪᑦ ᐊᑦᑐᐃᓂᐅᔪᑦ - ᐅᒥᐊᓛᓄᑦ ᐊᐅᓚᓂᐅᔪᑦ
ᑯᐊᕐᒃ (Quark) ᐊᕐᕕᑕᖅᑏᑦ
ᐅᖓᑖᓅᑦ ᐊᕐᕌᒍᐃᑦ 23, ᑯᐊᕐᒃ ᖃᐅᔨᓴᖅᑏᑦ (Quark Expeditions®) ᓯᕗᓕᖅᓯᒪᔪᑦ ᐅᑭᐅᖅᑕᖅᑐᒥ ᐃᓱᒪᖅᓱᖅᓱᑎᒃ ᐃᖏᕐᕋᓂᕐᒧᑦ. ᖃᓄᐃᑦᑐᑐᐃᓐᓇᕐᓂᒃ ᐅᒥᐊᕐᔪᐊᖃᖅᓱᑎᒃ ᓱᓇᒃᑯᑎᓕᓐᓂᒃ ᐊᒻᒪᓗ ᖃᖓᑐᐃᓐᓇᒃᑯᑦ ᐊᕐᕌᒎᑉ ᐃᓗᐊᓂ ᐊᕐᕕᑕᕐᓂᕐᒧᑦ ᓯᕗᓕᖅᑎᐅᔪᑦ, ᒪᓂᒪᑎᑦᓯᕙᑦᑐᑦ ᐊᕐᕕᑕᖅᑎᓄᑦ ᐊᑐᐃᓐᓇᖃᕐᓂᕐᒥᒃ ᐃᓄᖃᓐᖏᓂᖅᐹᒦᑦᑐᓂᒃ ᓄᓇᕐᔪᐊᕐᒥ: ᐅᑭᐅᖅᑕᖅᑐᖅ ᐊᒻᒪᓗ ᓄᓇᕐᔪᐊᑉ ᐊᑖᓃᑦᑐᖅ ᐋᓐᑦᐋᑎᑲ. 

ᑯᐊᕐᑯᒃ ᐃᖏᕐᕋᓂᕆᖃᕋᔭᖅᑐᑦ ᓄᓇᕗᒃᑰᕐᓗᑎᒃ ᐊᑑᑎᒍᒪᒧᑦ ᑲᓇᑕᐅᑉ ᐅᑭᐅᖅᑕᖅᑐᖓᓂ ᑲᔾᔮᓇᕐᓂᖅᐸᐅᑎᓪᓗᒍ. ᐃᑭᒪᓗᑎᒃ ᒥᑭᔪᓂ, ᓯᑯᓯᐅᑎᓂ ᐅᒥᐊᕐᔪᐊᓛᓂ, ᑖᒃᑯᐊ ᐊᕐᕕᑕᕐᓂᐅᔪᑦ ᑕᑯᑎᑦᓯᓂᐊᖅᑐᑦ ᐃᑭᒪᔪᓂᒃ ᑲᔾᔮᓇᕐᓂᑐᐃᓐᓇᖓᓂᐅᓐᖏᑦᑐᖅ ᓄᓇᐅᑉ, ᑭᓯᐊᓂᑦᑕᐅᖅ ᐃᓕᓐᓂᐊᖅᑎᓪᓗᒋᑦ ᓴᓐᖏᔪᒻᒪᕆᓐᓂᒃ ᐱᐅᓯᐅᓯᒪᔪᓂᒃ ᐱᖅᑯᐅᓯᒪᔪᓂᓪᓗ ᓱᓕ ᑕᕝᕙᐅᔪᓂᒃ ᐅᓪᓗᒥᐅᔪᖅ. 
ᑯᐊᕐᒃ ᐊᕐᕕᑕᖅᑏᑦ ᐃᓚᒋᔭᐅᔪᑦ ᑲᑐᔾᔨᖃᑎᒌᖏᓐᓄᑦ ᐅᑭᐅᖅᑕᖅᑐᒥ ᐊᕐᕕᑕᕐᓂᕐᒧᑦ ᐅᒥᐊᕐᔪᐊᓕᕆᔩᑦ (AECO) http://www.aeco.no   ᐊᒻᒪᓗ ᓄᓇᕐᔪᐊᕐᒥ ᑲᑐᔾᔨᖃᑎᒌᖏᓐᓄᑦ ᐋᓐᑦᐋᑎᑲᒥ ᐳᓚᕋᑦᑐᓕᕆᔩᑦ (IAATO) http://www.iaato.org . ᑕᒪᕐᒥᒃ ᑎᒥᐅᔫᒃ ᒪᓕᑦᑕᐅᒋᐊᓕᓪᓚᕆᓐᓂᒃ ᒪᓕᒐᓖᒃ ᓂᐱᒋᔭᐅᑦᓱᑎᓪᓗ ᐊᑦᑕᓇᑦᑕᐃᓕᒪᓂᕐᒧᑦ ᐊᕙᑎᒨᖓᔪᓄᓪᓗ, ᐃᓅᓯᕐᒨᖓᔪᓄᑦ ᐊᒻᒪᓗ ᖃᑭᒪᓇᓱᐊᕐᓂᒃᑯᑦ ᑎᒍᒥᐊᖅᑐᑦ ᑲᔪᓯᒍᓐᓇᖅᑐᓂᒃ ᐳᓚᕋᓐᓂᕐᒥᒃ.
ᐋᓐᓂᐊᑦᑕᐃᓕᒪᓂᖅ ᐊᑦᑕᓇᑦᑕᐃᓕᒪᓂᕐᓗ
ᖄᖓᒍᑦ ᓯᑯᓯᐅᕈᓐᓇᑦᓯᐊᕐᓂᖏᑦᑕ ᐅᒥᐊᕐᔪᐊᑦᑕ, ᐱᔪᓐᓇᑦᓯᐊᖅᑐᑦ ᑳᐱᑕᐃᓃᑦ, ᐊᕐᕕᑕᖅᑐᓄᑦ ᐱᓕᕆᖃᑎᒌᑦ ᐃᖅᑲᓇᐃᔭᖅᑏᓪᓗ, ᑯᐊᕐᒃ ᐊᑦᑕᓇᑦᑕᐃᓕᒪᓂᕐᒧᑦ ᑎᑭᐅᒪᔭᕆᐊᓕᖏᑦ, ᐃᓕᓐᓂᐊᕐᓂᕐᒧᑦ ᓱᓇᒃᑯᑎᓂᓗᓪᓗ ᒪᓕᒐᐃᑦ ᐱᒻᒪᕆᐅᓂᖅᐸᐅᔪᑦ ᐊᒻᒪᓗ ᐊᒥᓱᑎᒍᑦ ᐋᖅᑮᒍᑕᐅᓯᒪᑦᓱᑎᒃ ᑎᑭᐅᒪᔭᕆᐊᓕᓐᓂᒃ ᐳᓚᕋᑦᑐᓕᕆᓂᕐᒧᑦ: 
· ᑯᐊᕐᒃᑯᑦ ᐊᕐᕕᑕᖅᑎᑦᓯᔨᑐᐊᑦ ᐅᒥᐊᕐᔪᐊᒃᑯᑦ ᐃᓕᑕᕆᔭᐅᓯᒪᑦᓱᑎᒃ British Standard BS 8848−ᒧᑦ, ᓯᓚᑖᓂ ᐃᓕᑕᖅᓯᓂᖅ ᐊᑑᑎᓂᕐᓗ ᑯᐊᕐᒃ ᐋᓐᓂᐊᑦᑕᐃᓕᒪᓂᕐᒧᑦ ᐊᑦᑕᓇᑦᑕᐃᓕᒪᓂᕐᒧᓪᓗ ᐊᐅᓚᑦᓯᔾᔪᑎᖏᓐᓂᒃ
· ᐊᑖᓂ BS 8848 ᑯᐊᕐᒃ ᐊᑦᑕᓇᑦᑕᐃᓕᒪᓂᕐᒧᑦ ᐊᐅᒪᑦᓯᔾᔪᑎᖏᑦ ᐃᒻᒥᒃᑯᑦ ᓇᓗᓇᐃᖅᑕᐅᕙᑦᑐᑦ ᐊᕐᕌᒍᑕᒫᑦ
· ᐊᒥᓲᓂᖅᐹᓂᒃ ᐃᖅᑲᓇᐃᔭᖅᑎᖃᖅᑐᒍᑦ ᐃᑭᒪᔪᑦ 1:8.5 Sea Explorer−ᒥ ᐊᒻᒪᓗ Sea Adventurerᕝᒥ
· ᐊᑐᓂᑦ ᐅᒥᐊᖅᔪᐊᑦ ᒪᕐᕉᓐᓂᒃ ᓘᑦᑖᕐᔪᐊᖅᑕᓖᑦ ᐃᑭᒪᔪᓂᒃ, ᐊᐃᑉᐸᖓ ᐃᖅᑲᓇᐃᔭᖅᑎᒋᔭᐅᔪᖅ ᑯᐊᕐᒃ−ᑯᓐᓄᑦ ᓄᓇᕐᔪᐊᕐᒧᑦ, ᑕᖅᑲᐅᖓ ᐃᓄᖃᓐᖏᑦᑐᒧᑦ ᐊᒻᒪᓗ ᐊᕐᕕᑕᕐᓂᕐᒧᑦ ᐱᓕᒻᒪᓴᖅᓴᓂ
· ᐃᖅᑲᓇᐃᔭᖅᑎᕗᑦ ᐊᕐᕕᑕᕐᓂᕐᒧᑦ ᐊᓂᒍᐃᓯᒪᔪᑦ IAATO ᐃᖅᑲᓇᐃᔭᖅᑏᑦ ᖃᐅᔨᓴᖅᑕᐅᒍᑎᖏᓐᓂᒃ ᐅᕝᕙᓘᓐᓃᑦ AECO ᖃᐅᔨᓴᖅᑕᐅᒍᑎ ᐃᓚᐅᕙᑦᓱᑎᓪᓗ ᐊᔾᔨᐅᓐᖏᑦᑐᓄᑦ ᑯᐊᕐᒃᕝᑯᑦ ᐃᓗᐊᓂ ᐃᓕᓐᓂᐊᑎᑦᓯᓂᕆᕙᑦᑕᖏᓐᓄᑦ ᐊᑐᕐᓂᕐᒧᓪᓗ ᐸᕐᓇᐅᑏᑦ − ᐃᖅᑲᓇᐃᔭᖅᑎᓕᒫᑦ ᐊᓂᒍᐃᒋᐊᓖᑦ ᖃᐅᔨᓴᖅᑕᐅᒍᑎᓂᒃ ᑐᑭᓯᓂᐊᕈᑎᓂᓪᓗ ᐃᓕᓐᓂᐊᕈᑎᓂᒃ ᐊᐅᓚᑦᓯᓂᕐᒧᑦ Zodiac−ᒥᒃ ᐅᒥᐊᕐᒥᒃ ᐳᓚᑦᑕᔫᒥᒃ, ᐊᐅᓚᓂᖅ ᓇᓄᓕᒻᒥ, VHF ᓈᓚᐅᓯᕆᒍᓐᓇᖅᓱᑎᒃ, ᐃᖏᕐᕋᓂᕐᒥᒃ ᐊᒻᒪᓗ ᖁᑭᐅᓂᒃ ᐊᐅᓚᑦᓯᓂᕐᒥᒃ. 
· ᑯᐊᕐᒃ ᐃᓗᓕᖅᑐᔪᖅ ᐊᐅᓚᓂᕐᒥᒃ ᐊᐅᓚᑦᓯᓂᕐᒧᑦ ᐸᕐᓇᐅᑎᖓᑦ ᖃᐅᔨᓴᖅᑕᐅᒪᓕᐅᒥᔮᖅᐸᑦᑐᖅ
· ᓇᓪᓕᐅᒃᑯᒫᑦ ᐅᒥᐊᕐᓚᐃᑦ ᐅᖓᑖᓃᑦᑐᑦ SOLAS ᒪᓕᒐᖏᑦᑕ ᐱᑕᖃᐃᓐᓇᕋᔪᒍᑎᒋᑦᓱᒍ 25%−ᒥᒃ ᐅᓯᒃᑲᓐᓂᕈᓐᓇᕐᓂᕐᒧᑦ ᐃᓄᖏᑦᑕ ᐃᑭᒪᔪᑦ ᐅᖓᑖᓄᑦ
· ᑯᐊᕐᒃ ᐊᕐᕕᑕᖅᑏᑦ ᐊᑐᖅᐸᓐᖏᑦᑐᑦ ᐅᒥᐊᕐᔪᐊᓂᒃ ᒪᑐᐃᖓᔪᓂᒃ ᓇᓪᓕᐅᒃᑯᒫᓂᒃ ᐅᒥᐊᕐᓚᓐᓂᒃ
· ᐅᖓᑖᓅᕈᑕᐅᒻᒥᑦᓱᓂ SOLAS ᒪᓕᒋᐊᓖᑦ ᑯᐊᕐᒃ−ᑯᑦ ᐊᑐᐊᒐᖓᑦ ᐊᑐᐃᓐᓇᐅᑎᑦᓯᓂᕐᒥᒃ ᐃᒫᓃᑦᑐᖅᓯᐅᑎᓂᒃ ᐊᓐᓄᕌᓂᒃ ᐃᑭᒪᔪᓕᒫᓄᑦ
ᑲᔪᓯᒍᓐᓇᕐᓂᖅ − ᐊᕙᑎ
ᑯᐊᕐᒃ ᐊᕐᕕᑕᖅᑏᑦ ᑐᓂᒪᓂᖃᑦᓯᐊᖅᑐᑦ ᐊᕙᑎᒥᒃ ᑎᒍᒥᐊᕐᓂᕐᒧᑦ ᐳᓚᕋᑦᑐᓕᕆᑦᓱᑎᒃ.  
· ᓯᕗᓪᓕᖅᐸᐅᓯᒪᔪᒍᑦ ᒪᓂᒪᑎᑦᓯᑦᓱᑕ CarbonNeutral® ᐅᒥᐊᖅᑐᕐᓂᐅᔪᓂᒃ Ocean Diamond−ᒥ
· ᑯᐊᕐᒃ ᖃᖓᑕᓂᖏᑦ ᐋᓐᑦᐋᑎᒃᒧᑦ ᖃᖓᑕᔫᒃᑯᑦ ᐅᒥᐊᕐᔪᐊᒃᑯᑦ ᐊᐅᓚᓂᐅᔪᖅ ᐊᐅᒫᓗᓐᓂᒃ ᐊᑐᖅᑐᑦ ᐃᑲᔪᖅᓯᓂᖃᖅᓱᑎᒃ ᓴᐳᑎᔭᐅᓂᖏᓐᓄᑦ 38,000 hectares ᓇᐹᖅᑐᓖᑦ ᓄᓇᖓᓐᓂ Magallenes, Chile−ᒦᑦᑐᖅ
· ᑯᐊᕐᒃ−ᑯᓐᓂ ᐃᖅᑲᓇᐃᔭᖃᑎᒌᑦᑐᑦ ᖃᖓᑕᔫᒃᑰᕐᓂᖏᑦ ᐊᐅᒪᓗᓐᓅᖅᑐᓂᒃ ᐊᑐᖅᑐᑦ
· ᐅᒥᐊᕐᔪᐊᕗᑦ ᐊᑐᖅᐸᑦᑐᑦ ᐃᒪᕕᑦᓯᐅᑎᒥᒃ ᐅᖅᓱᐊᓗᒻᒥᒃ (MGO) − ᓴᓗᒪᔪᖅ ᐅᖅᓱᐊᓗᒃ ᐃᑭᑉᐸᓪᓕᐊᔪᖅ ᐳᓚᐃᔭᓗᐊᕋᓂ
· ᑯᐊᕐᒃ−ᑯᑦ ᒪᓕᑦᓯᐊᖅᑐᑦ ᐃᓘᓐᓇᖏᓐᓂᒃ ᓄᓇᕐᔪᐊᕐᒨᖓᔪᓂᒃ ᒪᓕᒐᕐᓂᒃ/ᐊᑐᐊᒐᕐᓂᒃ ᐊᐅᓚᑦᓯᒍᑕᐅᔪᓂᒃ ᐊᓂᑦᓯᓂᕐᒧᑦ ᑭᓈᓗᓐᓂᒃ ᐃᒪᕕᒻᒥ
· ᓂᕆᒃᑲᐃᕙᑦᑐᒍᑦ ᑭᓯᐊᓂ ᑲᔪᓯᒍᓐᓇᑦᓯᐊᖅᑐᓂᒃ ᐃᒪᕐᒦᓐᖔᖅᑐᓂᒃ ᓂᕿᓂᒃ
· ᐊᑐᖅᐸᑦᑐᒍᑦ ᐊᕙᑎᒥᒃ ᓱᕈᐃᕙᓪᓕᐊᖏᑦᑐᓂᒃ ᐅᐊᓴᐅᑎᓂᒃ 
· ᑐᓂᓯᕙᑦᑐᒍᑦ ᐃᑭᔪᓕᒫᓄᑦ ᐊᑐᒃᑲᓐᓂᕈᓐᓇᖅᑐᓂᒃ ᐃᒪᖃᐅᑎᓂᒃ
· ᐊᑐᖅᐸᑦᑐᒍᑦ ᑭᓯᐊᓂ ᐊᑐᒃᑲᓐᓂᕋᑦᓴᓕᐊᖑᓯᒪᔪᓂᒃ, ᐃᓚᐅᖅᑐᖅᓯᒪᓐᖏᑦᑐᓂᒃ ᐸᐃᑉᐹᓂᒃ ᐅᒥᐊᕐᔪᐊᕐᒥ ᐊᑐᓗᐊᑦᑕᐃᓕᑎᑦᓯᒻᒥᑦᓱᑕᓗ ᐸᐃᑉᐹᓂᒃ
· ᐊᑐᖅᐸᑦᑐᒍᑦ ᐸᐃᑉᐹᓂᒃ ᐊᑐᒃᑲᓐᓂᕋᑦᓴᓕᐊᖑᓯᒪᔪᓂᒃ ᐃᓚᐅᖅᑐᖅᓯᒪᓐᖏᑦᑐᓂᓪᓗ ᑎᑎᕋᐅᑎᖃᖅᓱᑎᒃ ᓴᓇᔭᐅᑎᓪᓗᒋᑦ ᐅᖃᓕᒫᒐᕋᓛᕗᑦ
ᑯᐊᕐᒃ−ᑯᑦ ᐱᒃᑯᒋᔭᖃᓪᓚᕆᑦᓱᑎᒃ ᑭᒡᒐᖅᑐᐃᔨᐅᓯᒪᕗᑦ ᐅᑭᐅᖅᑕᖅᑐᒥ 1991−ᒥᓂᑦ. ᖁᔭᓐᓇᒦᒃ ᐃᑭᒪᔨᐊᕆᕙᑦᑕᕗᑦ, ᑯᐊᕐᒃ ᐅᒥᐊᕐᔪᐊᕐᒥ ᐊᑭᑦᑐᕋᐅᑎᒍᑕᐅᑎᑕᖏᑦ ᐱᕈᐃᓯᒪᓕᖅᑐᑦ $150,000-$200,000 ᐊᕐᕌᒍᑕᒫᑦ ᐃᑲᔫᑎᑦᓴᓂᒃ ᑐᓂᒪᓂᖃᖅᑐᓄᑦ ᑲᔪᓯᑎᑦᓯᒍᓐᓇᕐᓂᕐᒧᑦ ᓴᐳᔾᔨᓯᒪᓂᕐᒧᓪᓗ ᓄᓇᓄᑦ ᐅᐸᑉᐸᑦᑕᑦᑎᓐᓄᑦ. 

ᑲᔪᓯᒍᓐᓇᕐᓂᖅ − ᐱᖅᑯᓯᖅ
ᑯᐊᕐᒃ−ᑯᑦ ᐊᑐᑦᓯᐊᖅᑐᑦ ᓄᓇᕐᔪᐊᕐᒥ ᐳᓚᕋᑦᑐᓕᕆᓂᕐᒧᑦ ᑎᒥᐅᔪᑦ ᒪᓕᒐᖏᓐᓂᒃ: “ᐱᒃᑯᒋᔭᖃᕐᓂᖅ ᐃᓅᓯᕐᒨᖓᔪᓂᒃ − ᐱᖅᑯᓯᕐᒧᓪᓗ ᑐᓐᖓᕕᐅᔪᓂ ᓄᓇᓕᓐᓂ, ᓴᐳᔾᔨᓯᒪᓗᑎᒃ ᐱᕈᖅᐸᓪᓕᐊᑎᓯᒪᔭᖏᓐᓂᒃ ᐃᓅᕕᒋᔭᖏᓐᓂᓪᓗ ᐱᖅᑯᓯᖅᑎᒍᖏᑦ ᐃᑦᓴᕐᓂᑕᐃᑦ ᐊᒻᒪᓗ ᐱᖅᑯᓯᕐᒨᖓᔪᑦ ᐊᑐᖅᑐᖁᑎᒋᔭᐅᔪᑦ, ᐃᑲᔪᖅᓯᓂᖃᕐᓗᑎᓪᓗ ᐱᖅᑯᓯᖃᖃᑎᒌᓐᓂᖏᓐᓂᕐᒧᑦ ᑐᑭᓯᐅᒪᓂᕐᒥᒃ ᐊᓂᒍᐃᒍᓐᓇᕐᓂᕐᒥᓪᓗ. ᖃᐅᔨᓴᑦᓯᐊᕐᓂᖅ ᑲᔪᓯᔪᓂᒃ, ᐊᑯᓃᖅᑐᓂᒃ ᖃᑭᒪᓇᓱᐊᕐᓂᕐᒧᑦ ᐊᐅᓚᓂᐅᔪᓂᒃ, ᐊᑐᐃᓐᓇᐅᑎᑦᓯᓂᖅ ᐱᕚᓪᓕᕈᑎᑦᓴᓂᒃ ᑎᒍᒥᐊᖅᑎᓕᒫᓄᑦ ᓈᒻᒪᓈᖅᓯᒪᔪᒥᒃ ᑐᓂᐅᖅᑲᖅᑕᐅᓯᒪᔪᑦ ᐱᖃᓯᐅᑎᑦᓱᓂ ᐃᖅᑲᓇᐃᔮᖃᕐᓂᖅ ᐊᒻᒪᓗ ᑮᓇᐅᔭᐅᓕᕋᓱᐊᕈᑕᐅᒍᓐᓇᖅᑐᑦ. (...).”

ᐃᓕᓐᓂᐊᑎᑦᓯᒍᑎᖃᕐᓂᖅ ᐊᒻᒪᓗ ᐱᒃᑯᒋᔭᖃᕐᓂᖅ ᐱᖅᑯᓯᖅᑎᒍᑦ ᐊᑦᑐᖅᑕᐅᓴᕋᐃᑦᑐᓂᒃ ᐊᒻᒪᓗ ᐃᑲᔪᖅᑐᕐᓂᖅ ᓄᓇᓕᓐᓂᒃ ᓴᓐᖏᔪᒥᒃ ᐅᑉᐱᕆᓪᓚᕆᑦᑕᕗᑦ. ᐅᑭᐅᖅᑕᖅᑐᒥᐅᑦ ᐃᓄᐃᑦ ᑲᓲᒪᓂᖃᖅᓯᒪᓪᓚᕆᒻᒪᑕ ᐅᑭᐅᖅᑕᖅᑐᒥ ᐊᕙᑎᒧᑦ ᑕᐅᓴᖏᓐᓃᑦᑐᓄᑦ ᐊᕐᕌᒍᓄᑦ ᐊᒻᒪᓗ ᐊᑦᑐᐃᓂᖃᖅᓯᒪᓪᓚᕆᑦᑐᒥᒃ ᓱᓕ ᑲᒪᒋᔭᖃᑐᐃᓐᓇᕆᐊᓖᑦ ᓇᓕᖅᑲᓕᕇᓕᖅᓯᒪᑎᑕᐅᓂᖏᓐᓄᑦ ᐊᒥᓱᐊᓗᐃᑦ ᐆᒪᖃᑎᒌᑦᑐᑦ. ᐳᓚᕋᑦᑐᓕᕆᓂᖅ ᑐᕋᐃᓐᓇᖅᑐᒥᒃ ᑐᕋᐃᓐᓇᖏᑦᑐᒥᓘᓐᓃᑦ ᐊᑦᑐᐃᓂᖃᖅᑐᖅ ᓄᓇᐅᑉ ᓇᓕᖅᑲᓕᕇᑦᓯᒪᓂᖓᓂᒃ ᐃᓱᒪᒋᔭᐅᖃᓯᐅᑎᒋᐊᓕᒃ ᐊᑦᑐᐃᓂᖃᕆᐊᖓ ᐊᕙᑎᒥᒃ. “ᑕᐃᒪᐃᒻᒪᑦ ᐱᒻᒪᕆᐅᕗᖅ ᐅᖃᐅᓯᖃᓕᕈᑦᑕ ᐃᓱᒫᓘᑕᐅᔪᓂᒃ ᐅᑭᐅᖅᑕᖅᑐᒥ ᐊᕙᑎᒥᒃ, ᑕᒪᓐᓇ ᑕᖏᓕᒃ ᐊᒻᒪᓗ ᐱᖅᑯᓯᖅᑎᒎᖅᑐᑦ ᐅᑉᐱᕆᔭᐅᔪᑦ ᑖᒃᑯᓄᖓ ᐃᓄᓐᓄᑦ ᐃᓱᒪᒋᔭᖃᓯᐅᑎᓗᑎᒃ”
 (Robin Buzza, 1994). ᑯᐊᕐᒃ−ᑯᑦ ᑐᓂᒪᓂᖃᕐᒥᔪᑦ ᒪᓕᒋᐊᖃᕐᓂᕐᒥᒃ ᓇᒻᒥᓂᑦᑎᓐᓂᒃ AECO ᐱᖅᑯᓯᕐᒨᖓᔪᖅ ᒪᓕᒐᐃᑦ ᐱᐅᓯᐅᒋᐊᓖᓪᓗ ᐊᒻᒪᓗ ᒪᓕᒻᒥᑦᓱᑎᒃ ᐱᕕᖃᖅᑎᑦᓯᒍᑕᐅᔪᓂᒃ ᒥᓂᔅᑕᐅᕕᖓᓐᓂᒃ ᐱᖅᑯᓯᓕᕆᔩᑦ ᐃᑦᓴᕐᓂᑕᓕᕆᔩᓪᓗ, ᒐᕙᒪᒃᑯᖏᓐᓂ ᓄᓇᕗᑦ. 
ᐊᐅᓚᓂᕐᒥᒃ ᓇᓗᓇᐃᔭᐃᔾᔪᑎ
ᑯᐊᕐᒃ ᑲᓇᑕᐅᑉ ᐅᑭᐅᖅᑕᖅᑐᖓᓂ 2015 ᐊᕐᕕᑕᕐᓂᖅ ᐊᐅᓚᓂᖃᕐᓂᐊᖅᑐᖅ ᐅᑯᓄᖓ MV Sea Explorer & MV Sea Adventurer, ᐅᓯᓗᑎᒃ ᐅᖓᑖᓂᐅᖏᑦᑐᖅ 117 ᐃᓄᐃᑦ ᐊᒻᒪᓗ ᐊᑖᓂᐅᖏᑦᑐᖅ 13 ᐃᖅᑲᓇᐃᔭᖅᑎᖃᕐᓗᑎᒃ (5 ᑖᒃᑯᓇᓐᖓᑦ ᑎᒻᒥᐅᓕᕆᔩᑦ ᐅᕝᕙᓘᓐᓃᑦ ᐳᐃᔨᓂᒃ ᐆᒪᔪᓕᕆᔩᑦ), ᐱᖃᓯᐅᑎᑦᓱᓂ ᓘᑦᑖᕐᔪᐊᖅ. ᐃᖅᑲᓇᐃᔭᖅᑏᑦ ᐃᓄᓐᓄᑦ ᐅᓯᔭᐅᔪᓅᖓᔪᑦ 1:8.  ᐊᒥᓱᑦ ᐃᖅᑲᓇᐃᔭᖅᑎᕗᑦ ᐃᑲᓇᐃᔭᖅᓯᒪᔪᑦ ᐊᕐᕌᒍᐃᑦ 20, ᐅᖓᑖᓄᓪᓘᓐᓃᑦ ᐱᓕᒻᒪᑦᓯᒪᑦᓱᑎᒃ ᐃᖅᑲᓇᐃᔭᕐᓂᕐᒥᒃ ᑲᓇᑕᐅᑉ ᐅᑭᐅᖅᑕᖅᑐᖓᓂ ᐊᑦᑐᖅᑕᐅᒋᐊᑭᑦᑐᓂᓗ ᓄᓇᓂ. 
ᖄᖓᒍᑦ ᓯᑯᓯᐅᕈᓐᓇᑦᓯᐊᕐᓂᖏᑦᑕ ᐅᒥᐊᕐᔪᐊᑦᑕ, ᐱᔪᓐᓇᑦᓯᐊᖅᑐᑦ ᑳᐱᑕᐃᓃᑦ, ᐊᕐᕕᑕᖅᑐᓄᑦ ᐱᓕᕆᖃᑎᒌᑦ ᐃᖅᑲᓇᐃᔭᖅᑏᓪᓗ, ᑯᐊᕐᒃ ᐊᑦᑕᓇᑦᑕᐃᓕᒪᓂᕐᒧᑦ ᑎᑭᐅᒪᔭᕆᐊᓕᖏᑦ, ᐃᓕᓐᓂᐊᕐᓂᕐᒧᑦ ᓱᓇᒃᑯᑎᓂᓗᓪᓗ ᒪᓕᒐᐃᑦ ᐱᒻᒪᕆᐅᓂᖅᐸᐅᔪᑦ ᐊᒻᒪᓗ 
ᐊᒥᓱᑎᒍᑦ ᐋᖅᑮᒍᑕᐅᓯᒪᑦᓱᑎᒃ ᑎᑭᐅᒪᔭᕆᐊᓕᓐᓂᒃ ᐳᓚᕋᑦᑐᓕᕆᓂᕐᒧᑦ. ᑯᐊᕐᒃ−ᑯᑦ ᐊᕐᕕᑕᖅᑎᓂᒃ ᐅᒥᐊᕐᔪᐊᓂᒃ ᐃᓕᑕᕆᔭᐅᓯᒪᔪᑐᐊᖅ British Standard BS 8848.
ᐅᕙᒍᓪᓕ ᐃᓗᐊᓂ ᐱᔪᓐᓇᕐᓂᐅᒋᐊᓕᓐᓂᒃ ᐃᓕᓐᓂᐊᑎᑦᓯᓂᐅᔪᑦ ᐱᖃᓯᐅᔾᔨᔪᑦ ᐳᓪᓚᑦᑕᔫᒥᒃ ᐅᒥᐊᕐᒥᒃ ᐊᐅᓚᑦᓯᓂᖅ, ᐃᖏᕐᕋᓂᖅ, ᐆᕙᕉᑎᓂᒃ VHF ᐊᐅᓚᑦᓯᓂᖅ, ᐊᐅᓚᑦᓯᓂᖅ ᓇᓄᖅᑕᓕᒻᒥ ᐊᒻᒪᓗ ᐊᐅᓚᑦᓯᓂᖅ ᑐᖁᓐᓇᖅᑐᓂᒃ (ᖁᑭᐅᑎᓂᒃ) ᐊᒻᒪᓗ ᑐᖁᓐᓇᓐᖏᑦᑐᓂᒃ ᓱᒋᐅᑎᓂᒃ ᓴᐳᔾᔨᒍᑕᐅᒍᓐᓇᖅᑐᓂᒃ ᐅᓗᕆᐊᓇᖅᑐᓂᒃ ᐆᒪᔪᕐᓂᒃ. 
ᐃᑭᒪᔪᑦ ᐊᑐᕈᒫᕐᓂᐊᖅᑐᑦ ᐅᒥᐊᕐᔪᐊᕐᒥᒃ ᑐᑦᑕᕐᕕᖃᕐᓗᑎᒃ ᖃᔾᔮᕐᕕᒋᓗᒍᓗ ᑕᒪᑦᓱᒥᖓ ᐃᖏᕐᕋᕕᒻᒥᓂᒃ. ᐊᑕᐅᓯᐊᕐᓗᑎᒃ ᒪᕐᕈᐊᖅᑎᓪᓗᑎᓪᓘᓐᓃᑦ ᖃᐅᑕᒫᑦ ᐃᑭᒪᔪᑦ ᐃᑭᖃᑦᑕᕐᓂᐊᖅᑐᑦ ᐳᓪᓚᑦᑕᔫᒧᑦ ᓄᓇᓕᐊᕐᓗᑎᒃ ᐃᓄᖃᓐᖏᑦᑐᒧᑦ ᐅᕝᕙᓗ ᓄᓇᓕᓕᓐᓄᑦ. ᐃᓱᒪᖅᓱᖅᑐᑦ, ᐳᓪᓚᑦᑐᔫᒃᑯᑦ ᐃᖏᕐᕋᑕᐅᒍᓐᓇᖅᑐᑦ ᐅᕝᕙᓗ ᖃᔭᖅᑐᕐᓗᑎᒃ. 
ᐳᓪᓚᑦᑕᔫᓕᒫᑦ ᐅᒥᐊᑦ ᐅᓯᓂᐊᖅᑐᑦ ᑐᐊᕕᕐᓇᖅᑐᓕᕆᔾᔪᑎᓂᒃ/ᐋᓐᓂᖅᑐᕆᓕᔾᔪᑎᓂᒃ ᐊᐃᑉᐸᐃᖃᕐᓗᑎᓪᓗ ᐳᓪᓚᑦᑕᔪᖑᖃᑎᒥᓂᒃ. ᓄᓈᖅᑐᖃᕐᓂᐊᑐᐊᖅᐸᑦ, ᖃᑦᑕᐅᔭᕐᒥᒃ ᑕᑕᑦᑐᒥᒃ ᑐᐊᕕᕐᓇᖅᑐᓕᕆᔾᔪᑎᓂᒃ ᐃᓕᔭᐅᓯᒪᔪᖃᕐᓂᐊᖅᑐᖅ ᓄᓈᕐᕕᐅᒍᒫᕐᓂᐊᖅᑐᒧᑦ. ᐊᐃᑉᐸᖓ ᐳᓪᓚᑦᑕᔫᑉ ᖁᑭᐅᓯᔭᖅᑐᖃᕐᓂᐊᖅᑐᖅ, ᐃᓕᓐᓂᐊᖅᓯᒪᑦᓯᐊᖅᑐᓂᒃ ᐃᓘᓐᓇᑦᓯᐊᖏᓐᓂᒃ ᖁᑦᓯᓕᕇᑦᑐᓂᒃ ᐃᓕᓐᓂᐊᕋᑦᓴᓂᒃ. ᐃᖅᑲᓇᐃᔭᖅᑎᓕᒫᑦ, ᐱᖃᓯᐅᑎᑦᓱᑎᒃ ᐳᓪᓚᑦᑕᔫᓂᒃ ᐊᖁᑏᑦ, ᓈᓚᐅᑎᖃᕐᓂᐊᖅᑐᑦ VHF ᐆᕚᓂᒃ ᑐᓴᐅᒪᖃᑦᑕᐅᑎᒍᑎᑦᓴᒥᒃ ᐃᒻᒥᓐᓄᑦ ᐅᒥᐊᕐᔪᐊᒦᑦᑐᓄᓪᓗ. ᑭᓯᐊᓂᓕ, ᓄᓈᖅᑐᖃᔾᔮᓐᖏᑦᑐᖅ ᑕᑯᔭᐅᓯᒪᔪᖃᖅᑐᐊᖅᐸᑦ ᓇᓄᕐᒥᒃ. 
ᐃᖏᕐᕋᓕᕈᑦᑕ ᑎᒻᒥᐊᖅᑕᓕᒃᑯᑦ ᐃᓐᓈᕈᓕᒃᑯᑦ, ᐳᓪᓚᑦᑕᔫᓂᒃ ᐊᖁᑎᓕᒫᑦ ᒪᓕᒋᐊᖃᕐᓂᐊᖅᑐᑦ AECO−ᑯᑦ ᒪᓕᒐᖏᓐᓂᒃ, CWS ᒪᓕᒐᖏᓐᓂᒃ ᑎᒻᒥᐊᓂᒃ ᑕᑯᕋᓐᓈᕐᓂᕐᒧᑦ ᐅᒥᐊᕐᔪᐊᒃᑯᑦ ᐊᒻᒪᓗ CWS ᒪᓕᖏᓐᓂᒃ ᑕᑯᓂᐊᕐᓂᕐᒧᑦ ᐃᒪᕐᒥᐅᑕᓂᒃ ᑎᒻᒥᐊᓂᒃ ᑲᑎᒪᐅᖅᑐᓂᒃ ᑲᓇᑕᒥ. 

ᐸᕐᓇᐃᓗᒋᑦ ᐃᓄᐃᑦ ᐅᓯᔭᐅᔪᑦ ᓄᓈᕐᓂᕐᒧᑦ, ᑎᑎᕋᖅᓯᒪᔪᑦ AECO ᒪᓕᒐᖏᑦ ᐊᐅᓪᓚᖅᑎᑕᐅᓲᑦ ᐃᑭᒪᒍᒫᕐᓂᐊᖅᑐᓄᑦ ᐊᖏᕐᕋᒥᓐᓂᒃ ᓅᒋᐊᓚᐅᓐᖏᓐᓂᖏᓐᓂ. ᕿᒥᕐᕈᑲᓐᓂᓲᕗᑦ ᐃᓘᓐᓈᒍᑦ ᒪᓕᒐᐃᑦ ᐅᒥᐊᖅᔪᐊᕐᒥ ᓄᓈᕆᐊᓐᖓᓚᐅᓐᖏᓂᑎᓐᓂ. ᐊᒻᒪᓗ, ᓯᕗᕐᖓᓂ ᓄᓈᕐᓂᐅᓂᐊᖅᑑᑉ ᐅᕝᕙᓗ ᐳᓪᓚᑦᑕᔫᒃᑯᑦ ᐃᖏᕐᕋᓂᐅᓂᐊᖅᓲᑉ ᒪᕐᕉᓐᓂᒃ ᑐᓴᕋᑦᓴᖃᖅᑎᑦᓯᖏᓐᓇᓲᖑᔪᒍᑦ, ᐊᑕᐅᓯᖅ ᐅᒥᐊᕐᔪᐊᕐᒥ ᐊᒻᒪᓗ ᐊᑕᐅᓯᖅ ᓄᓇᒥ ᐅᕝᕙᓗ ᐳᓪᓚᑦᑕᔫᓂ ᑐᑭᑎᑦᓯᑦᓱᑎᒃ ᑯᓪᓕᒋᔭᐅᔪᓂᒃ ᒪᓕᒐᕐᓂᕐᓪᓗ ᑕᑯᓂᐊᕐᓂᕐᒧᑦ ᓄᓇᒥᒃ (ᓲᕐᓗ ᓂᖃᑐᓕᒋᐊᓕᒃ ᑎᒥᐊᖅᑕᓕᓐᓂ ᐃᓐᓈᕈᕐᓂ). 

ᐳᐃᔨᓂᒃ ᑲᓱᐃᒍᑎᒃ ᐅᒥᐊᕐᔪᐊᒃᑯᑦ ᐳᓪᓚᑦᑐᔫᒃᑯᓘᓐᓃᑦ, ᒪᓕᓐᓂᐊᖅᑕᕗᑦ IAATO ᐳᐃᔨᓂᒃ ᑕᑯᕋᓐᓈᕐᓂᕐᒧᑦᒪᓕᒐᐃᑦ (ᕿᓚᓗᒐᐃᑦ, ᑎᑳᒍᓪᓖᑦ, ᓇᑦᓰᑦ, ᐃᒪᕐᒥᐅᑕᐃᑦ ᑎᒻᒥᐊᑦ) ᐅᒥᐊᕐᔪᐊᑦ ᐳᓪᓚᑦᑐᔫᓪᓗ ᐊᐅᓚᓂᖏᓐᓄᑦ. ᑯᐊᕐᒃ−ᑯᑦ ᒥᐊᒐᕐᓃᖔᖅᓱᑎᒃ ᑲᒻᐸᓂᐅᔪᑦ ᑕᐃᒪᐃᒻᒪᑦ ᖃᐅᔨᒪᔪᒍᑦᖏ ᒪᓕᑉᐸᑦᓱᑕ ᒥᐊᓕᒐᐃᑦ ᐳᐃᔩᑦ ᓴᐳᑎᔭᐅᓂᖏᓐᓄᑦ ᒪᓕᒐᕐᔪᐊᖓᓐᓂᒃ. ᐊᒻᒪᓗ, ᖃᐅᔨᒪᔪᒍᑦ ᒪᓕᑉᐸᑦᓱᑕᓗ ᒪᓕᒐᕐᓂᒃ ᑎᑎᕋᖅᓯᒪᔪᓂᒃ: NOAA ᕿᓚᓗᒐᕐᓂᒃ ᑕᑯᕋᓐᓈᕐᓂᖅ ᐊᒻᒪᓗ ᑕᑯᕋᓐᓈᕐᓂᖅ ᐊᓯᖏᓐᓂᒃ ᐳᐃᔨᓂᒃ ᐊᓛᓯᑲᒥ. 
ᓇᓗᓇᐃᖅᓯᓂᖅ ᐊᑦᑐᐃᓂᐅᑐᐃᓐᓇᕆᐊᓕᓐᓂᒃ
ᐅᒥᐊᕐᔪᐊᑦ ᐊᐅᓚᓂᖏᑦ
ᐅᒥᐊᕐᔪᐊᑦ ᐊᐅᓚᓂᖏᑦ ᐱᖃᓯᐅᔾᔨᔪᑦ ᐃᓘᓐᓇᖏᓐᓂᒃ ᐊᐅᓚᓂᐅᔪᓂᒃ ᐅᒥᐊᕐᔪᐊᕐᒥ ᐃᖏᕐᕋᑦᓱᑎᒃ. ᐊᑐᓂᑦ ᐃᒻᒥᒃᑯᑦ ᐃᖏᕐᕋᓂᐅᔪᓄᑦ ᑭᓪᓕᖃᖃᑦᑕᕐᓂᐊᖅᑐᑦ ᓇᔪᖅᑕᐅᒍᓐᓇᕐᓂᖏᑦ ᐅᐸᑉᐸᓪᓕᐊᔭᒥᓄᑦ ᐃᖏᕐᖃᓂᐊᕐᓗᑎᒃ, ᑭᓴᖅᐸᓪᓗᑎᓪᓗ ᓇᓗᓇᐃᖅᑕᐅᓯᒪᔪᓂ, ᐊᒻᒪᓗ ᐊᐅᓪᓚᓕᕈᑎᒃ. ᐳᓚᕋᓐᓂᕐᒧᑦ ᐊᖅᑯᑕᐅᔪᑦ ᓂᕈᐊᖅᑕᐅᓲᑦ ᑲᔾᔮᓈᖅᑐᒃᑰᓯᓐᓈᖁᓪᓗᒋᑦ ᐃᓕᓐᓂᐊᓯᓐᓇᕐᓗᑎᓪᓗ ᐊᑦᑐᐃᓂᖃᓗᐊᑦᑕᐃᓕᓗᑎᒃ ᐊᕙᑎᒥᒃ. 
ᐊᑦᑐᐃᓂᐅᑐᐃᓐᓇᕆᐊᓖᑦ ᓯᓚᐅᑉ ᐃᒪᐅᓪᓗ ᐱᐅᓂᖓᓂᒃ ᐊᒻᒪᓗ ᐃᒪᕐᒥ ᐱᕈᖅᑐᓄᑦ, ᐅᒥᐊᕐᔪᐊᕐᒥᒃ ᐊᐅᓚᓂᐅᔪᑦ ᐅᑯᐊ ᐱᖃᓯᐅᑎᑦᓱᑎᒃ: ᐅᖅᓱᐊᓗᐃᑦ ᑯᕕᔪᑦ; ᓴᓃᑦ ᐃᒋᑕᐅᓂᐅᖏᑦ, ᐱᖃᓯᐅᑎᑦᓱᑎᒃ ᑭᓈᓗᐃᑦ ᐊᓂᑕᐅᓂᖏᑦ; ᐃᒫᓂ ᐊᐅᓚᓂᐅᔪᑦ 
ᐱᕐᓗᐊᕿᓂᐅᔪᓄᓪᓗ, ᐃᑉᐱᒍᓱᑦᓯᐊᖏᓂᕐᒧᑦ ᐃᑎᕐᓂᖅ ᓴᐳᑎᔭᐅᓯᒪᔪᓄᑦ; ᓇᓗᓇᐃᖅᓯᓂᖅ ᓯᓚᒥᒃ ᓱᕈᒥᑎᕆᔪᓂᒃ; ᒪᑭᒪᔾᔪᑎ ᐃᒪᖅ; ᓯᖁᑦᑎᕆᓂᕐᓗ ᓯᑯᓂᒃ. ᐊᑦᑐᐃᓂᖃᖅᑕᖃᑐᐃᓐᓇᕆᐊᖃᕐᒥᔪᖅ ᖁᐱᕐᕈᐊᕐᔪᓐᓂᒃ ᑭᓴᖃᑦᑕᕐᓂᒃᑯᑦ. 
ᐅᖅᓱᐊᓗᐃᑦ ᑯᕕᔪᑦ - ᐅᒥᐊᕐᔪᐊᑦ ᐊᐅᓚᓂᖏᑦ
ᐅᖅᓱᐊᓗᓐᓂᒃ ᑯᕕᓂᐅᔪᑦ ᓂᕆᐅᓇᓐᖏᓂᖅᐹᒥᒃ ᐱᕐᓗᐊᕿᓲᖑᑦᓱᑎᒃ ᐅᒥᐊᖅᔪᐊᕐᒥ, ᐊᑑᑎᑐᐃᓐᓇᕆᐊᖃᕐᓂᖓ ᒥᑭᓪᓕᑎᖅᑕᐅᒍᓐᓇᖅᑐᑦ ᐊᐅᓚᓂᖃᕐᓂᒃᑯᑦ ᖃᑦᓯᒐᓛᒻᒪᕆᓐᓂᒃ. ᐅᒥᐊᖅᔪᐊᖅ ᐅᖅᓯᓕᖅᑐᕐᓂᐊᖅᑐᑦ ᐊᖏᕐᕋᖅᓯᒪᕕᒋᔭᒥᓂ. ᐅᖅᓯᖅᑐᖅᑐᖃᔾᔮᓐᖏᑦᑐᖅ ᐋᒡᒐᐅᒐᓗᐊᖅ ᐳᓪᓚᑦᑕᔫᑦ ᐊᐅᓚᐅᑎᖏᑦ, ᑲᓇᑕᐅᑉ ᐅᑭᐅᖅᑕᖅᑐᖓᓂ. ᑕᐃᒪᐃᒐᓗᐊᖅᑎᓯᓪᓗᒍ, ᐅᖅᓱᐊᓗᒻᒥᒃ ᑯᕕᔪᖃᑐᐃᓐᓇᕆᐊᓪᓕᒃ ᐅᒥᐊᖅᔪᐊᖅ ᓱᕋᑉᐸᑦ ᐅᖅᓱᐊᖃᐅᑎᖓ, ᐃᓛᓂᐅᓐᖏᑦᑐᖅ ᐱᕐᓗᐊᕿᓂᒃᑯᑦ ᑯᕕᓂᖅ, ᐊᖁᐊᓂ ᐃᒪᐃᔭᕐᓂᒃ ᐊᒻᒪᓗ ᓴᓂᓐᓂᒃ ᐃᒋᑦᓯᖃᑦᑕᕐᓂᖅ. ᐊᖏᓂᖓ ᐊᑦᑐᐃᓂᖓᑕ ᐊᑦᑐᐊᓂᖃᖅᑐᖅ ᖃᓄᐃᑦᑑᓂᖓᓄᑦ ᐊᑑᑎᔫᑉ ᐊᖏᓂᖓᑕᓗ ᐅᖅᓱᐊᓘᑉ. ᐃᓛᓃᕐᓗᑎᒃ ᐅᖅᓱᐊᓗᒻᒥᒃ ᑯᕕᓯᔾᔮᓐᖏᑦᑐᑦ ᐅᒥᐊᕐᔪᐊᕐᒥᒃ ᐃᒪᕕᒻᒦᓪᓗᑎᒃ. ᐅᒥᐊᖅᔪᐊᓕᒫᕗᑦ ᐅᖅᓱᐊᓗᓐᓂᒃ ᑯᕕᔪᓕᕆᔾᔪᑎᖃᕐᓂᐊᖅᑐᑦ ᑐᓐᖓᕕᖃᕐᓗᑎᒃ SOPEP (ᐅᒥᐊᕐᔪᐊᕐᒥ ᐅᖅᓱᐊᓗᓕᕆᓂᕐᒧᑦ ᑐᐊᕕᕐᓇᖅᑐᒥᒃ ᐸᕐᓇᐅᑎ) ᑕᐃᒫᒃ ᓇᓗᓇᐃᔭᖅᑕᐅᓯᒪᒻᒪᑦ ᒪᓕᒐᕐᓂ  MARPOL 73/78.
ᓴᓂᓐᓂᒃ ᐊᓂᑦᓯᓂᖅ − ᐅᒥᐊᖅᔪᐊᑉ ᐊᐅᓚᓂᖏᑦ
ᓴᓃᑦ, ᐱᖃᓯᐅᑎᑦᓱᑎᒃ ᓴᓂᑐᐃᓐᓇᐃᑦ, ᑭᓈᓗᐃᑦ, ᐊᐅᓚᐅᑎᓃᓐᖔᖅᑐᓪᓗ ᐊᐅᓚᑕᐅᓂᐊᖅᑐᑦ ᐅᒥᐊᕐᔪᐊᖅ ᐃᖏᕐᕋᓂᖃᖅᑎᓪᓗᒍ ᑲᓇᑕᐅᑉ ᐅᑭᐅᖅᑕᖅᑐᖓᓂ. ᒪᓕᓐᓂᖅ ᓄᓇᕐᔪᐊᕐᒥ ᑎᑭᐅᒪᔭᕆᐊᓕᓐᓂᒃ ᐊᑑᑎᓐᖏᒍᑕᐅᒍᓐᓇᖅᑐᖅ ᓴᓂᓐᓂᒃ ᐃᓛᓂᐅᓐᖏᑦᑐᖅ ᓴᒃᑯᐃᓂᕐᒧᑦ. 

ᑯᐊᕐᒃ−ᑯᑦ ᐅᑎᖅᑎᑦᓯᒐᓱᐊᖅᐸᑦᑐᑦ ᓴᓂᓕᒫᓂᒃ ᐃᖏᕐᕋᓂᖃᖅᑎᓪᓗᒋᑦ ᐅᒥᐊᓛᒃᑯᑦ, ᕙᓗ ᖃᓄᑐᐃᓐᓇᑦᓯᐊᖅ ᐊᐅᓚᓂᐅᔪᓄᑦ ᓄᓈᖅᓯᒪᑎᓪᓗᒋᑦ, ᐅᕝᕙᓗ ᐳᓚᑦᑕᔫᒃᑯᑦ ᖃᔭᒃᑯᓘᓐᓃᑦ ᐅᒥᐊᕐᔪᐊᓕᐊᕈᔾᔭᐅᓗᑎᒃ ᐃᒋᑕᐅᑦᓯᐊᕐᓂᐊᖅᑎᓪᓗᒋᑦ. 

ᐃᒪᕕᒻᒥ ᖃᓄᐃᓐᓂᐅᔪᑦ ᐱᕐᓗᐊᕿᓃᓪᓗ − ᐅᒥᐊᖅᔪᐊᑦ ᐊᐅᓚᓂᖏᑦ
ᐊᑑᑎᒐᔭᖅᑑᔮᓐᖏᑦᑑᒐᓗᐊᖅ ᐃᒪᕕᒻᒥ ᐊᐴᑎᓂᖅ ᐅᕝᕙᓗ ᐃᓛᓂᐅᓐᖏᑦᑐᖅ ᐱᕐᓗᐊᕐᓂᖅ ᐅᖅᓱᐊᓗᒻᒥᒃ ᑯᕕᔪᖃᕐᓗᓂ ᑲᓇᑕᐅᑉ ᐅᑭᐅᖅᑕᖅᑐᖓᓂ ᐊᑑᑎᑐᐃᓐᓇᕆᐊᖃᕐᒥᔪᖅ. ᐊᑦᑐᐃᓂᐅᔪᑦ ᐊᕙᑎᒥᒃ ᐱᖃᓯᐅᔾᔨᖓᔭᖅᑐᑦ ᐃᓛᓂᐅᓐᖏᑦᑐᑦ ᐅᖅᓱᐊᓗᒻᒥᒃ ᑯᕕᓂᖅ ᐊᒻᒪᓗ ᓴᓂᓐᓂᒃ ᐊᓂᑦᓯᓂᖅ. ᐅᒥᐊᕐᔪᐊᕗᑦ ᐅᓯᕙᑦᑐᑦ ᐃᒪᕕᑦᓯᐅᑎᒥᒃ ᐅᖅᓱᐊᓗᒻᒥᒃ (MGO) ᐅᖅᓱᐊᓗᓪᓗᐊᑕᕆᑦᓱᒍ ᐊᒻᒪᓗ ᒥᑭᓈᕐᓂᖅᓴᐃᑦ ᒥᖑᐊᕈᑏᑦ, ᐅᖅᓱᖅᑎᕈᑏᑦ ᐊᒻᒪᓗ ᐃᓚᒪᓐᖏᑦᑐᑦ ᐅᖅᓱᐊᓗᐃᑦ.  

ᓯᓚᒥᒃ ᓱᕈᓕᖅᑐᐃᓂᖅ − ᐅᒥᐊᖅᔪᐊᑦ ᐊᐅᓚᓂᖏᑦ
ᐳᔫᖅᑐᑦ ᐅᒥᐊᖅᔪᐊᕐᒦᓐᖔᖅᑐᑦ ᓯᓚᐃᓐᓇᕐᒧᑦ ᐊᓚᒡᒐᐃᓗᐊᓐᖏᑦᑐᑦ ᐊᑦᑐᐃᓂᖃᔾᔮᒐᑎᓪᓗ ᑐᕋᐃᓐᓇᖅᑐᒥᒃ ᑐᕋᐃᓐᓇᖏᑦᑐᒥᓪᓘᓐᓃᑦ. ᐅᖅᓱᐊᓗᑐᐃᓐᓇᕐᒥᒃ ᐊᑐᕐᓗᓂ ᐅᒥᐊᖅᔪᐊᖅ ᓈᒻᒪᓈᖅᓯᒪᔪᓂᒃ ᐊᓂᐊᑦᓯᓂᐊᖅᑐᖅ ᐳᔪᕐᒥᒃ, ᐆᓇᕐᓂᕐᒥᒃ ᐃᓚᐅᕈᑎᒐᓚᓐᓂᓪᓗ. ᐊᓂᐊᔪᑦ ᐊᐅᓚᓂᐅᔪᓃᓐᖔᕐᓂᐊᖅᑐᑦ ᖃᓄᐃᓪᓗᐊᕐᓂᖓᓂᓪᓗ ᐅᖅᓱᐊᓘᑉ ᐊᑐᖅᑕᐅᔫᑉ, ᐊᒻᒪᓗ ᐳᔪᐊᕿᑐᐃᓐᓇᕆᐊᖃᕐᓂᖓᓂᒃ ᐆᑎᑎᕈᑎᐅᑉ. 

ᓯᖁᑦᑎᕆᓂᖅ ᓯᑯᒥᒃ - ᐅᒥᐊᖅᔪᐊᑦ ᐊᐅᓚᓂᖏᑦ
ᐅᒥᐊᖅᔪᐊᕗᑦ ᓯᑯᒥᒃ ᓯᖁᑦᑎᕆᓕᐅᒥᔮᖃᑦᑕᕐᓂᐊᖅᑐᑦ. ᓯᓈᖅᐸᓯᓐᖏᑦᑐᒥᒃ ᓯᑯᒥᒃ ᐊᒻᒪᓗ ᒥᑭᓈᖅᓯᒪᔪᑦ ᑲᕝᕙᐃᑦ ᐊᑦᑐᖅᑕᐅᓂᖃᕐᓂᐊᖅᑐᑦ. ᐃᖏᕐᕋᓂᑦᓴᐅᔪᓂᒃ ᐊᑦᑐᐃᓂᖃᑐᐃᓐᓇᕆᐊᖃᖅᓱᓂ, “ᓯᖁᑦᑎᕆᓂᖅ ᓯᑯᒥᒃ” ᐅᒥᐊᖅᔪᐊᑎᓐᓄᑦ ᑕᖏᓕᒃᑯᑦ, ᐃᓚᐅᕈᑎᒃᑯᑦ, ᐊᒻᒪᓗ ᐆᒪᔪᐃᑦ ᐊᐅᓚᓂᖏᑦᑎᒍᑦ ᐊᓚᒡᒐᐃᓗᐊᕐᓂᐊᖏᑦᑐᖅ. ᓯᑯ ᓯᖁᑦᑎᐸᓪᓕᐊᕙᓕᕇᓲᖑᒻᒪᑦ ᐊᕐᕌᒍᑕᒫᖅᓯᐅᑎᒥᒃ ᐊᐅᑉᐸᓪᓕᐊᓕᖅᓱᓂᓗ. 

ᐊᑦᑐᐃᓂᖅ ᐱᕈᖅᑐᓂᒃ - ᐅᒥᐊᖅᔪᐊᑦ ᐊᐅᓚᓂᖏᑦ
ᐊᑦᑐᐃᓂᐅᔪᓂᒃ ᐳᐃᔨᓂᒃ ᐱᓯᒪᔪᖅᑐᑦ ᓇᔪᒐᖏᑦᑕ ᐅᓚᕕᑦᑕᐅᓂᖏᓐᓂᒃ ᐅᒥᐊᖅᔪᐊᖅᑕᖃᕐᓂᒃᑯᑦ, ᐃᒪᐅᑉ ᐊᐅᓚᓂᖓᓂᒃ ᐅᒥᐊᕐᔪᐊᑉ ᐃᖏᕐᕋᓂᖓᒍᑦ, ᓱᕈᓐᓇᖅᑐᑦ ᐃᑉᐱᒍᓱᑦᓯᐊᖏᓐᓂᕐᒧᑦ ᐅᒥᐊᕐᔪᐊᕐᒥᒃ ᐊᓂᐊᔪᑦ ᐊᒻᒪᓗ ᐅᒥᐊᖅᔪᐊᑉ ᐳᔫᕐᓂᖓ ᑕᐃᒪᐃᒐᔭᓐᖑᐊᖏᑦᑑᒐᓗᐊᖅ, ᑐᕋᐃᓐᓇᖅᑐᒥᒃ ᐱᔭᐅᓗᑎᒃ ᐅᒥᐊᖅᔪᐊᕐᒥᒃ. ᐃᖏᕐᕋᓂᖅ ᓯᖁᑦᑎᕆᓂᕐᓗ ᑕᕆᐅᕐᒥ ᓯᑯᒥᒃ 
ᐋᓐᓂᖅᑎᕆᓂᐅᑐᐃᓐᓇᕆᐊᓕᒃ ᐆᒪᔪᕐᓂᒃ ᐳᐃᔨᓂᒃ. ᐊᑦᑐᖅᑕᐅᓂᖏᑦ ᖁᐱᕐᕈᐊᕐᔪᐃᑦ ᑕᕆᐅᕐᒥ ᐱᕈᖅᑐᐃᑦ ᐃᒻᒪᖃ ᑭᓴᕐᕕᐅᓂᕐᒥᒃ. ᒫᓐᓇᐅᑎᓪᓗᒍ ᓈᒻᒪᑦᑐᓂᒃ ᖃᐅᔨᖅᑕᐅᓯᒪᓂᖃᓐᖏᑦᑐᑦ ᖁᕕᕐᕈᐊᖅᔪᓖᑦ ᑲᓇᑕᐅᑉ ᐅᑭᐅᖅᑕᖅᑐᖓᓂ ᓇᓗᓇᐃᕈᑎᒋᓗᒍ

ᐊᑦᑐᖅᑕᐅᓂᖃᕋᔭᕐᒪᖔᑕ ᐊᓚᒡᒐᐃᑦᑐᒥᒃ ᐳᓚᕋᑦᑏᑦ ᐊᐅᓚᓂᖏᓐᓂᒃ. ᑭᓴᕐᓂᖅ ᐊᑑᑎᔾᔮᓐᖏᑦᑐᖅ ᓇᓗᓇᐃᖅᑕᐅᓯᒪᔪᓄᑦ ᖁᐱᕐᕈᐊᖅᔪᓐᓄᑦ ᓇᔪᒐᐅᒋᐊᖏᑦ. 
ᐅᒥᐊᓛᕐᓄᑦ ᐊᐅᓚᓂᐅᔪᑦ
ᑖᒃᑯᐊ ᐊᐅᓚᓂᐅᔪᑦ ᐱᖃᓯᐅᔾᔨᔪᑦ ᐊᐅᓚᓂᐅᔪᓕᒫᓂᒃ ᐊᑐᕐᓂᕐᒧᑦ ᐳᓪᓚᑦᑕᔫᓂᒃ ᖃᔭᕐᓂᓘᓐᓃᑦ ᐅᒥᐊᖅᑐᕐᓂᕐᒧᑦ ᐊᒻᒪᓗ ᓄᓈᕈᑕᐅᕙᓪᓗᑎᒃ ᐃᑭᕐᒦᑦᑐᓄᑦ ᕿᑭᖅᑕᓄᑦ ᐊᒻᒪᓗ ᓄᓇᖅᐸᒻᒧᑦ. ᐃᖏᕐᕋᓂᑦᓴᐃᑦ ᐸᕐᓇᑕᐅᓯᒪᕙᓐᓂᐊᖅᑐᑦ, ᓴᖅᑮᒍᑕᐅᓗᑎᒃ ᐳᓚᕋᓐᓂᕐᒥᒃ ᐊᑐᐃᓐᓇᑎᑦᓯᓂᖃᖅᑐᒥᒃ ᑲᔾᔮᕐᓂᕐᒧᑦ ᐃᓕᓐᓂᐊᕐᓂᕐᒧᓪᓗ ᐱᕕᑦᓴᖃᕐᓂᐅᔪᓂᒃ ᐊᑦᑐᐃᓂᖃᓗᐊᑦᑕᐃᓕᒪᓗᑎᒃ ᐊᕙᑎᒥᒃ. ᐊᑐᓂᑦ ᐃᒻᒥᒃᑯᑦ ᐅᒥᐊᓛᑦ ᐊᐅᓚᓂᖏᑦ ᓇᔪᖅᑕᐅᒍᓐᓇᕐᓂᖏᑦ ᑭᓪᓕᖃᕐᓂᐊᖅᑐᑦ ᐃᖏᕐᕋᓗᑎᒃ ᓄᓈᕐᕕᒋᓂᐊᖅᑕᒥᓐᓄᑦ, ᓄᓇᒦᓐᓂᕐᒥᓂ, ᐊᐅᓪᓚᓯᒍᑎᓪᓗ. ᐊᑦᑐᐃᓂᐅᑐᐃᓐᓇᕆᐊᓖᑦ ᐊᐅᓚᓂᖏᓐᓂᒃ ᐳᓚᑦᑕᔫᑦ ᐅᒥᐊᑦ ᐱᖃᓯᐅᔾᔨᔪᑦ ᐅᑯᓇᓐᖓᑦ: ᐅᖅᓱᐊᓗᓐᓄᑦ ᑯᕕᓂᐅᔪᑦ; ᓴᓂᓐᓂᒃ ᐃᒋᑦᓯᓂᖅ; ᐊᒻᒪᓗ ᐃᒪᕕᒻᒥ ᐊᐅᓚᓂᐅᔪᑦ ᐱᕐᓗᐊᕿᓂᐅᔪᓪᓗ; ᐃᓘᓐᓇᑎᒃ ᐅᒥᐊᓛᕐᓄᑦ ᐊᐅᓚᓂᐅᔪᑦ ᐅᓚᕕᑐᐃᓐᓇᕆᐊᖃᕐᒥᔪᑦ ᓯᓈᓃᑦᑐᓂᒃ ᐱᕈᖅᑐᓂᒃ. 
ᐅᖅᓱᐊᓗᐃᑦ ᑯᕕᓂᖏᑦ - ᐅᒥᐊᓛᕐᓄᑦ ᐊᐅᓚᓂᐅᔪᑦ
ᐳᓪᓚᑦᑕᔫᓄᑦ ᐳᓚᕋᓐᓂᖅ ᐊᑑᑎᑐᐃᓐᓇᕆᐊᓕᒃ ᐊᖏᓗᐊᓐᖏᑦᑐᓂᒃ ᐅᖅᓱᐊᓗᒻᒥᒃ ᑯᕕᓂᕐᒥᒃ ᐊᑦᑐᐃᓂᖃᑐᐃᓐᓇᕆᐊᖃᖅᓱᓂ ᓯᑯᓂᒃ ᐅᕝᕙᓗ ᓯᓈᖅᐸᓯᑦᑐᓂᒃ ᓄᓇᓕᓐᓂᒃ. ᐅᖅᓱᐊᓗᐃᑦ ᑯᕕᓚᕿᒍᓐᓇᖅᑐᑦ ᑕᖏᓕᒃᑯᑦ ᓱᕋᑦᑕᐅᓂᒃᑯᑦ, ᐅᒥᐅᒪᔪᒃᑯᓪᓘᓐᓃᑦ ᐅᒥᐊᒃᑯᑦ, ᐃᓛᓂᐅᖏᑦᑐᖅ ᓴᒃᑯᐃᓂᖅ, ᐊᒻᒪᓗ ᓱᕋᑉᐸᑕ ᐅᖅᓱᐊᓗᑦᑕᓖᑦ ᓱᓇᒃᑯᑏᑦ. ᐅᖅᓯᖅᑐᖅᑕᐅᒃᑲᓐᓂᖃᑦᑕᖅᑐᑦ ᐅᖅᓱᖃᐅᑏᑦ ᐊᑦᑕᓇᓐᖏᑦᑐᒥ ᐃᑭᒪᑦᓱᑎᒃ ᐅᒥᐊᖅᔪᐊᕐᒥ. ᐊᑐᓂᑦ ᐳᓪᓚᑦᑕᔫᑦ ᐅᐊᒥᑦ ᐅᓯᓲᑦ ᐃᓚᓯᒪᓐᖏᑦᑐᒥᒃ ᐅᖅᓱᐊᓗᒻᒥᒃ. ᑕᐃᒪᓐᖓᓕᒫᒐᓚᒃ, ᒪᕐᕉᒃ ᐊᖏᖅᑕᐅᓯᒪᔫᒃ, ᐃᔾᔪᔫᒃ ᐊᐅᔫᒃ, 20-ᓖᑕᖃᐅᑏᒃ ᐅᓯᔭᐅᓲᒃ. ᐃᓛᓃᕐᓗᑎᒃ ᐅᖅᓱᐊᓗᒻᒥᒃ ᑯᕕᓯᔾᔮᓐᖏᑦᑐᑦ ᐅᒥᐊᓛᕐᒥᒃ ᐃᒪᕕᒻᒦᓪᓗᑎᒃ. ᐊᐳᖅᓯᒪᕕᖃᕐᓂᖏᓐᓄᑦ MARPOL-ᑯᑦ ᐃᓱᒪᓕᐊᕆᓯᒪᔭᖏᑦ ᐅᖅᓱᐊᓗᐃᑦ ᐅᓯᔭᐅᖁᔭᐅᓪᓗᑎᒃ, ᒪᓕᓐᓂᖅ ᑎᑭᐅᒪᔭᕆᐊᓕᓐᓂᒃ ᐊᐅᓚᓂᕐᒨᖓᔪᓂᒃ, ᐊᒻᒪᓗ ᐊᓄᕆᒨᖓᔪᑦ ᒪᓕᓐᓄᓪᓗ ᑖᒃᑯᐊ ᐊᑦᑐᐃᓂᐅᔪᑦ ᐊᖏᔪᐊᓘᔾᔮᓐᖏᑦᑐᑦ. 
ᓴᓂᓐᓂᒃ ᐊᓂᑦᓯᓂᖅ - ᐅᒥᐊᓛᕐᓄᑦ ᐊᐅᓚᓂᐅᔪᑦ
ᓴᓂᑐᐃᓐᓇᐃᑦ ᓴᓃᓪᓗ ᑲᑎᑦᑐᑦ ᐅᒥᐊᓛᒃᑯᑦ ᐊᐅᓚᓂᖃᖅᑎᓪᓗᒋᑦ ᐅᑎᖅᑎᑕᐅᕙᓐᓂᐊᖅᑐᑦ ᐅᒥᐊᖅᔪᐊᕐᒧᑦ ᐃᒋᑕᐅᓂᐊᖅᑎᓪᓗᒋᑦ ᑐᓐᖓᕕᖃᕐᓗᑎᒃ MARPOL−ᑯᓐᓂᒃ. ᐊᐅᓚᐅᑎᓂᒃ ᓂᓪᓕᑎᕈᑎ ᐃᒪᖅ ᐅᒥᐊᑉ ᐊᐅᓚᐅᑎᖏᓐᓂᒃ ᐊᓂᐊᑕᐅᓂᐊᖅᑐᖅ ᐃᒪᕕᒻᒧᑦ. ᑖᓐᓇ ᓂᓪᓕᑎᕈᑎ ᐃᒪᖅ ᐊᓂᐊᑦᓯᐊᖅᑐᖅ ᓈᒻᒪᓈᖅᓯᒪᔪᓂᒃ ᐅᖅᓱᐊᓗᒻᒧᑦ ᐳᓚᓐᓂᒃ, ᓄᖑᑎᖅᑕᐅᕙᓪᓕᐊᓲᖑᑦᓱᓂ ᐊᓄᕆᐅᑉ ᒪᓕᐅᓪᓗ ᐊᐅᓚᓂᖓᓄᑦ, ᓂᕆᐅᒋᔭᐅᒐᓂᓗ ᐊᑦᑐᐃᓂᖃᒻᒪᕆᓐᓂᐊᕆᐊᖓ ᐊᕙᑎᒥᒃ. ᐊᐅᓚᐅᑎᓃᓐᖔᖅᑐᓂᒃ ᑭᓈᔪᓂᒃ ᐃᒋᑕᐅᔪᖃᔾᔮᓐᖏᑦᑐᖅ ᐅᒥᐊᖅ ᐃᖏᕐᕋᑎᓪᓗᒍ ᐅᕝᕙᓗ ᓄᓈᖅᓯᒪᑎᓪᓗᒍ. ᐊᑦᑐᐃᓂᐅᔪᑦ ᓴᓂᓐᓃᓐᖔᖅᑐᑦ ᒥᑭᔪᕈᓘᓂᐊᖅᑐᑦ ᐊᖅᑯᓵᑐᐃᓐᓇᕐᓗᑎᓪᓘᓐᓃᑦ. 
ᐱᒻᒪᕆᐅᒋᕗᖅ ᐅᔾᔨᕈᓱᓐᓂᖅ ᓄᓇᕐᔪᐊᕐᒥ ᐃᑉᐱᒋᔭᐅᓕᖅᐸᓪᓕᐊᑐᐃᓐᓇᑎᓪᓗᒍ ᓄᓇᖅᔪᐊᑉ ᓂᕈᒥᑦᓯᕙᓪᓕᐊᓂᖓ ᐊᒻᒪᓗ ᐃᓄᓐᓄᑦ ᓱᕈᓐᓇᖅᑑᓕᖅᑎᑕᐅᓯᒪᔪᑦ, ᑲᒻᐸᓂᐅᔪᑦ ᓴᓇᕙᑦᑐᑦ ᐊᐅᓚᑎᓂᒃ ᒪᑯᓇᓐᖓᑦ ᐃᒪᖅᓯᐅᑎᓂᒃ ᐊᐅᓚᑎᓂᒃ, ᐊᓚᒡᒐᐃᑦᑐᒻᒪᕆᒻᒥᒃ ᐱᕙᓪᓕᐊᓂᖃᖅᓯᒪᔪᑦ ᐊᕐᕌᒍᓂ ᑕᓪᓕᒪᓂ ᐊᓂᒍᖅᑐᓂ ᓴᓇᕙᑦᓱᑎᒃ ᐊᐅᓚᐅᑎᓂᒃ ᐃᖏᕐᕋᑦᓯᐊᕈᓐᓇᓂᖅᓴᓂᒃ ᓴᓗᒪᐃᓪᓕᑎᕆᓐᖏᓂᖅᓴᐅᑦᓱᑎᓪᓗ. 

ᐃᒪᕕᒻᒥ ᐊᐅᓚᓂᐅᔪᑦ ᐱᕐᓗᐊᕿᓃᓪᓗ - ᐅᒥᐊᓛᕐᓄᑦ ᐊᐅᓚᓂᐅᔪᑦ
ᐊᑑᑎᒐᔭᖅᑑᔮᓐᖏᑦᑑᒐᓗᐊᖅ ᐃᒪᕕᒻᒥ ᐊᐴᑎᓂᖅ ᐅᕝᕙᓗ ᐃᓛᓂᐅᓐᖏᑦᑐᖅ ᐱᕐᓗᐊᕐᓂᖅ ᐅᖅᓱᐊᓗᒻᒥᒃ ᑯᕕᔪᖃᕐᓗᓂ ᑲᓇᑕᐅᑉ ᐅᑭᐅᖅᑕᖅᑐᖓᓂ ᐊᑑᑎᑐᐃᓐᓇᕆᐊᖃᕐᒥᔪᖅ. ᐊᑦᑐᐃᓂᐅᔪᑦ ᐊᕙᑎᒥᒃ ᐱᖃᓯᐅᔾᔨᒐᔭᖅᑐᖅ ᐃᓛᓐᖏᑦᑐᖅ ᓴᒃᑯᐃᓂᖅ ᑲᑎᓯᒪᔪᓂᒃ ᐅᖅᓱᐊᓗᒻᒥᒃ ᐅᖅᓱᖅᑎᕈᑎᒥᓪᓗ, ᐊᒻᒪᓗ ᐊᓂᐊᑦᓯᓂᖅ ᓴᓂᑐᐃᓐᓇᕐᓂᒃ. ᐱᔾᔪᑕᐅᓪᓗᑎᒃ ᑭᓪᓕᖃᕐᓂᐅᔪᑦ, MARPOL ᐃᓱᒪᓕᐅᕆᓯᒪᔪᑦ ᐅᖅᓱᐊᓗᐃᑦ ᐅᓯᔭᐅᔪᑦ ᐊᒻᒪᓗ ᒪᓕᓐᓂᖅ ᑎᑭᐅᒪᔭᕆᐊᓕᓐᓂᒃ ᐊᐅᓚᑦᓯᓂᕐᒨᖓᔪᓄᑦ ᐊᐅᓚᓂᐅᔪᓄᑦ, ᑖᒃᑯᐊ ᐊᑦᑐᐃᓂᐅᔪᑦ ᐃᖏᕐᕋᓃᓐᓇᖓᓂᐅᑲᐃᓐᓇᕋᔭᖅᑐᑦ. 

ᐅᓚᕕᑕᐅᓂᖏᑦ ᐱᕈᖅᑐᐃᑦ - ᐅᒥᐊᓛᕐᓄᑦ ᐊᐅᓚᓂᐅᔪᑦ
ᐅᒥᐊᓛᓄᑦ ᐊᐅᓚᓂᐅᔪᑦ ᐊᑦᑐᐃᓂᖃᑐᐃᓐᓇᕆᐊᓖᑦ ᑐᕋᐃᓐᓇᖅᑐᒥᒃ ᐅᓚᕕᓪᓗᑎᒃ ᓯᓈᖅᐸᓯᑦᑐᓂᒃ ᐱᕈᖅᑐᓂᒃ. ᐊᑦᑐᐃᓂᐅᔪᑦ ᐳᐃᔨᓂᑦ ᐱᓯᒪᒍᓐᓇᖅᑐᑦ ᓇᔪᒐᖏᑦᑕ ᐅᓚᕕᑕᐅᓂᖏᓐᓂᒃ ᐅᒥᐊᖅᑕᖃᕐᓂᒃᑯᑦ, ᓂᐱᖃᕐᓂᖏᓐᓂᒃ ᐳᓚᕋᓐᓂᕐᒧᑦ ᐊᐅᓚᓂᐅᔪᑦ, ᐃᒪᐅᑉ ᐊᐅᓚᓂᖓᓂᒃ ᐅᒥᐊᑉ ᐃᖏᕐᖃᓂᖓᓄᑦᑎ, ᓱᕈᓐᓇᖅᑐᑦ ᐊᐅᓚᐅᑎᓃᓐᖔᖅᑐᑦ ᐳᔪᐊᕿᔪᓂᓪᓗ, ᐊᒻᒪᓗ ᑕᐃᒪᐃᒐᔭᖅᑐᑦᓴᐅᖏᒃᑲᓗᐊᖅᑎᓪᓗᒍ, ᐊᐳᖅᐸᑦ ᐅᒥᐊᖅᔪᐊᖅ. ᑕᐃᒫᑦᓯᐊᖑᓐᖏᑦᑐᖅ ᐃᖏᕐᕋᓂᖅ ᐊᒻᒪᓗ ᓱᑲᓵᓗᐊᕐᓂᖅ ᐋᓐᓂᖅᑎᕆᒍᑕᐅᑐᐃᓐᓇᕆᐊᖃᕐᒥᔪᑦ ᐳᐃᔨᓂᒃ ᐅᕝᕙᓗ ᐃᒪᕐᒥᐅᑕᕐᓂᒃ ᑎᒻᒥᐊᓂᒃ ᐃᒫᓂ, ᓯᑯᓂ ᐅᕝᕙᓗ ᓯᓈᖅᐸᓯᑦᑐᓂ ᐊᕙᑎᐅᔪᓂ. ᑖᒃᑯᐊ ᐃᓛᓂᐅᖏᑦᑐᖅ ᑲᓱᐃᓂᐅᔪᑦ ᓱᕋᒍᑕᐅᒍᓐᓇᖅᑐᑦ ᐆᒪᔪᐃ ᐃᓅᓯᖏᓐᓄᑦ ᐊᒻᒪᓗ ᑕᖏᓕᒻᒥᒃ ᓱᕋᐃᒍᓐᓇᕐᒥᑦᓱᑎᒃ ᐃᒪᐅᑉ ᐃᖅᑳᓂᒃ ᓯᓈᖅᐸᓯᖓᓂᓪᓗ. 

ᓄᓈᕐᓂᕐᒧᑦ ᓯᓈᓂᓗ ᐊᐅᓚᓂᐅᔪᑦ
ᓄᓈᕐᓂᐅᔪᑦ ᓯᓈᓂᓗ ᐊᐅᓚᓂᐅᔪᑦ ᐊᑑᑎᓂᐊᖅᑐᑦ ᐅᒥᐊᓛᓄᑦ ᐃᖏᕐᕋᔪᖃᖅᑎᓪᓗᒍ. ᐊᑦᑐᐃᓂᖃᖅᑕᖃᑐᐃᓐᓇᕆᐊᓕᒃ ᐱᕈᖅᑐᓂᒃ, ᐃᓪᓗᑐᖃᕐᓂᒃ, ᓄᓇᒥᒃ ᐊᓯᖏᓐᓂᓘᓐᓃᑦ, ᐊᒻᒪᓗ ᑐᑭᓯᓇᓱᐊᕐᓂᒃᑯᑦ ᖃᐅᔨᓴᕐᓂᐅᔪᓂᒃ. ᓱᕋᑦᑐᖃᕈᓐᓇᕐᒥᔪᖅ ᐅᒥᐊᓛᑦ ᓄᓈᕐᓂᖏᓐᓂᒃ, ᐊᒻᒪᓗ ᐃᓄᐃᑦ ᐱᓱᓐᓂᖏᓐᓂᒃ ᐃᓗᐃᑦ ᐃᓗᖏᑦᑎᒍᑦ ᐊᒻᒪᓗ ᓄᓇᒃᑯᑦ ᐱᕈᖅᑐᑕᓕᒃᑯᑦ ᐆᒪᔪᖅᑕᓕᒃᑯᓘᓐᓃᑦ. ᑎᑭᕌᖅᐸᓪᓕᐊᔪᑦ ᐋᓪᓚᐃᑦ ᐆᒪᔪᐃᑦ ᖃᓂᒻᒪᓰᓪᓗ ᐃᓛᓐᓂᐅᖏᑦᑐᖅ ᑲᓇᑕᐅᑉ ᐅᑭᐅᖅᑕᖅᑐᖓᓅᖅᑕᐅᑐᐃᓐᓇᕆᐊᓖᑦ ᐊᕙᑎᖓᓄᑦ, ᐅᕝᕙᓗ ᐊᐅᓪᓛᖅᑎᑕᐅᓗᑎᒃ ᐊᐅᓪᓚᕐᕕᐅᔫᑉ ᐅᐸᑦᑕᐅᔫᓪᓗ ᐊᑯᕐᖓᓐᓂ; ᓴᐳᑎᔭᐅᓯᒪᔪᑦ ᐃᑎᑕᐅᒋᐊᖃᓐᖏᑦᑐᖅ ᐃᓛᓃᖅᑕᐅᓗᑎᒃ; ᐱᖏᓐᓇᖅᑐᓕᕿᓂᐅᔪᓪᓗ ᐊᑦᑐᐃᓂᖃᑐᐃᓐᓇᕆᐊᖃᕐᒥᔪᑦ ᑲᓇᑕᐅᑉ ᐅᑭᐅᖅᑕᖅᑐᒥ ᐊᕙᑎᖓᓂᒃ. 

ᐊᑦᑐᐃᓂᐅᔪᑦ ᐱᕈᖅᑐᓂᒃ - ᓄᓈᕐᓂᕐᒧᑦ ᓯᓈᓂᓗ ᐊᐅᓚᓂᐅᔪᑦ
ᓄᓈᕐᓂᐅᔪᑦ, ᓯᓈᓂ ᐊᐅᓚᓂᐅᔪᑦ ᐳᓚᕋᑦᑐᓕᕆᔩᓪᓗ ᐊᐅᓚᓂᖏᑦ ᐊᑦᑐᐃᓐᓂᖃᑐᐃᓐᓇᕆᐊᓖᑦ ᑎᒻᒥᐊᖃᐅᑎᓂᒃ, ᓇᑦᓯᖃᐅᑎᓂᒃ, ᐊᓯᖏᓐᓂᓪᓗ ᐱᕈᖅᑐᓂᒃ, ᐱᖃᓯᐅᑎᑦᓱᑎᒃ ᐱᑕᖃᓗᐊᓐᖏᑦᑐᑦ ᐅᓗᕆᐊᓇᖅᑐᒦᑦᑐᓪᓗ ᐆᒪᔪᐃᑦ. ᑐᕋᐃᓐᓇᖅᑐᒥᒃ ᐊᑦᑐᐃᓂᐅᔪᑦ ᐱᖃᓯᐅᔾᔨᒍᓐᓇᖅᑐᑦ ᓇᔪᒐᐅᔪᓂᒃ ᐅᓚᕕᓐᓂᕐᒥᒃ, ᐊᑦᑐᐃᓂᖅ ᕿᑐᕐᖏᐅᕐᕕᓐᓂᒃ ᑎᒻᒥᐊᓄᑦ, ᓇᑦᓯᕐᓄᑦ ᐊᓯᖏᓐᓄᓪᓗ ᐆᒪᔪᕐᓄᑦ ᓇᔫᑎᔪᓄᑦ ᓄᓇᒥ. ᐳᓚᕋᑦᑏᑦ ᑕᖏᓕᒻᒥᒃ ᐊᑦᑐᐃᓂᖃᕈᓐᓇᖅᑐᑦ ᐋᓐᓃᓗᑎᒃ, ᓲᕐᓗ ᑐᓪᓕᕋᕐᓂᖅ ᐅᓪᓗᖃᕐᕕᐅᔪᓂᒃ ᑎᒻᒥᐊᓄᑦ ᐊᑦᑐᖅᑕᐅᒋᐊᒃᑭᑦᑐᓂᓪᓗ ᐱᕈᖅᑐᖅᑕᖃᖅᐸᑦ. ᓂᐱᒃᑯᑦ ᐊᑦᑐᐃᓂᖓᑦ ᐳᓪᓚᑦᑕᔫᑦ ᐳᓚᕋᑦᑏᓪᓗ ᐅᓚᕕᓐᓂᖃᕈᓐᓇᖅᑐᑦ ᐊᐅᓚᓂᕆᔭᖏᓐᓂᒃ ᓯᓈᒥᐅᑕᐃᑦ ᐆᒪᔪᐃᑦᑦ. ᐊᑦᑐᐃᓂᐅᔪᑦ ᐱᖃᓯᐅᔾᔨᒍᓐᓇᖅᑐᑦ ᒪᓐᓃᑦ ᓄᐊᑕᐅᓂᖏᓐᓂᒃ ᐊᒻᒪᓗ ᕿᑐᕐᖓᕆᔭᐅᔪᑦ ᐃᓐᓇᐅᓂᖏᑦ ᕿᒪᑦᓯᑎᑕᐅᑉᐸᑕ ᐅᓐᓪᓗᖏᓐᓂᒃ ᐅᕝᕙᓗ ᕿᑐᕐᖓᒥᓂᒃ ᖃᐅᔨᓴᖅᑎᖃᖅᑎᓐᓇᒋᑦ ᕿᒪᐃᑉᐸᑕ. 
ᐊᑦᑐᐃᓂᐅᔪᑦ ᐊᓯᖏᓐᓂᒃ - ᓄᓈᕐᓂᕐᒧᑦ ᓯᓈᓂᓗ ᐊᐅᓚᓂᐅᔪᑦ
ᐊᓯᖏᑦ ᐊᑦᑐᐃᓂᐃᓐᓇᕆᐊᓖᑦ ᐱᓱᑦᑎᓄᑦ ᐃᑲᔪᖅᓯᒍᑕᐅᔪᓂᒃ, ᐃᓗᓕᖏᓐᓂᒃ, ᐃᒪᕐᒥᐅᑕᕐᓂᒃ ᑲᔾᔮᓇᖅᑐᓂᓪᓗ. ᐳᓚᕋᓐᓂᐅᔪᑦ ᐊᑑᑎᒍᑕᐅᒍᓐᓇᕐᒥᔪᑦ ᓱᕈᑦᑎᕆᓂᕐᒥᒃ ᐃᓪᓗᑐᖃᕐᓂᒃ ᐃᑦᓴᕐᓂᑕᕐᓂᓪᓗ ᓄᖑᑉᐸᓪᓕᐊᓂᒃᑯᑦ, ᖃᐅᓯᕐᓇᖅᓯᕙᓪᓕᐊᓂᒃᑯᑦ, ᑕᐅᑦᑐᖓ ᐊᑦᑐᖅᑕᐅᓗᓂ ᓅᑕᐅᖃᑦᑕᕐᓂᖏᓐᓄᓪᓗ ᐃᑦᓴᕐᓂᑕᐃᑦ. ᐊᖅᑯᑕᐅᖏᓐᓇᖃᑦᑕᕐᓂᖅ ᐱᓱᑦᑎᓄᑦ ᓄᖑᑎᖅᐸᓪᓕᐊᒍᑕᐅᒍᓐᓇᖅᑐᖅ ᐃᔾᔪᒧᑦ ᐃᓚᖏᓐᓂ ᓄᓇᐃᑦ, ᑐᓐᖓᕕᒋᓗᒍ ᓄᓇ. ᑕᖏᓕᒻᒥᒃ ᐊᑦᑐᐃᖃᑦᑕᕐᓂᖅ ᐱᖃᓯᐅᑎᑦᓱᑎᒃ ᒥᕝᕕᐅᔪᑦ ᖃᖓᑕᔫᒧᑦ ᐅᕝᕙᓗ ᐳᓚᕋᑦᑎᓄᑦ ᐱᓱᕋᔭᑦᑐᓄᑦ ᑕᒫᓂ, ᐅᓚᕕᒍᓐᓇᖅᑐᑦ ᓱᕋᐃᓗᑎᓪᓗ ᐊᐅᓚᓂᐅᔪᓂᒃ ᐊᕙᑎᒧᑦ. ᓴᓂᓕᐅᕐᓂᖅ ᓴᓂᓐᓂᓪᓗ ᐃᒋᐅᖅᑲᐃᓂᖅ ᐊᑦᑐᐃᓂᖃᕆᐊᒃᑲᓐᓂᕈᓐᓇᕐᒥᔪᖅ. ᓴᓂᓕᒫᑦ ᓴᓂᕈᖅᑐᑦ ᓯᓈᓂ ᐊᐅᓚᓂᖃᖅᑎᓪᓗᒋᑦ ᐅᑎᖅᑎᑕᐅᓂᐊᖅᑐᑦ ᐅᒥᐊᖅᔪᐊᕐᒧᑦ ᐃᒋᑕᐅᑦᓯᐊᖁᓪᓗᒋᑦ ᑐᓐᖓᕕᖃᕐᓗᑎᒃ MARPOL-ᑯᑦ ᑐᑭᓯᓂᐊᕐᓂᒧᑦ ᖃᐅᔨᓴᕐᓂᖏᓐᓂᒃ, ᓇᔪᒐᑐᖃᕐᓄᑦ ᐊᒻᒪᓗ ᐱᖅᑯᓯᖅᑎᒍᑦ ᐊᓚᒡᒐᐃᑦᑐᑦ ᐅᓚᕕᑕᐅᑐᐃᓐᓇᕆᐊᓖᑦ ᐳᓚᕋᑦᑏᑦ ᐊᐅᓚᓂᖏᓐᓄᑦ. 
ᓇᓗᓇᐃᔭᐃᓂᖅ ᐋᓪᓚᓂᒃ ᐆᒪᔪᕐᓂᒃ ᐋᓐᓂᐊᓂᓪᓗ - ᓄᓈᕐᓂᕐᒧᑦ ᓯᓈᓂᓗ ᐊᐅᓚᓂᐅᔪᓄᑦ
ᑎᒥᒃᑯᑦ ᓇᔫᑎᓂᖏᑦ ᐳᓚᕋᑦᑏᑦ ᐊᑦᑐᐊᓂᖃᖅᑐᑦ ᐅᒥᐊᓛᕐᓄᑦ ᓄᓈᖅᑐᓄᑦ ᐃᓛᓂᐅᓐᖏᑦᑐᓂᖅ ᑲᑕᐃᓂᐅᑐᐃᓐᓇᕆᐊᓖᑦ ᐋᓪᓚᓂᒃ ᐆᒪᔪᕐᓂᒃ ᖁᐱᕐᕈᐊᖅᔪᓂᓪᓘᓐᓃᑦ. ᑕᒪᐅᓐᖔᓂᖏᑦ ᐋᓪᓚᐃᑦ ᐆᒪᔪᐃᑦ, ᐃᔾᔪᐃᑦ ᐅᕝᕙᓘᓐᓃᑦ ᖁᐱᕐᕈᐊᕐᔪᐃᑦ ᐊᓪᓚᒡᒐᐃᑦᑐᒥᒃ ᐊᑦᑐᐃᓂᖃᕈᓐᓇᖅᑐᑦ ᓄᓇᓕᓐᓂ ᐆᒪᔪᕐᓂᒃ. 

ᐱᖏᓐᓇᖅᑐᓕᕆᓂᕐᒧᑦ ᐊᐅᓚᓂᐅᔪᑦ - ᓄᓈᕐᓂᕐᒧᑦ ᓯᓈᓂᓗ ᐊᐅᓚᓂᐅᔪ

ᐊᑦᑕᓇᑦᑕᐃᓕᒪᓂᖅ ᑐᕋᐃᓐᓇᖅᑐᒥᒃ ᑲᓱᖅᓯᒪᔪᒻᒥᔪᖅ ᐊᕙᑎᐅᑉ ᓱᕋᑦᑎᐸᓪᓕᐊᓂᖓᓄᑦ, ᐱᓗᐊᖅᑐᒥᒃ ᑭᓐᖒᒪᑦᓯᔪᖃᖅᐸᑦ ᐊᐅᓚᔾᔭᒋᐊᕈᑎᓪᓗᐊᑕᐅᒋᐊᓕᒻᒥᒃ ᑐᐊᕕᕐᓇᖅᑐᓄᑦ. ᐱᓐᖏᓐᓇᖅᑐᓕᕆᓂᖅᑕᖃᑐᐃᓐᓇᕆᐊᓕᒃ ᕿᑐᕐᖏᐅᕐᕕᖏᑦᑕ ᑎᒥᐊᑦ ᓴᓂᐊᓂ ᐊᓯᖏᑦᑕᓗ ᐆᒪᔪᐃᑦ. ᐅᓚᕕᓐᓂᖃᑐᐃᓐᓇᕆᐊᖃᕐᒥᔪᑦ ᐃᓂᑦᓴᓕᐅᕆᓗᑎᒃ ᓇᔪᒐᑦᓴᖏᓐᓂᒃ ᐃᓄᐃᑦ ᐃᓅᓕᓴᐃᓗᑎᓪᓗ ᐃᓄᓐᓂᒃ ᓄᓇᒥ ᐊᔪᖅᓯᐅᖅᑲᓯᒪᔪᓂᒃ. ᓱᕈᓐᓇᖅᑐᓂᒃ ᐱᑕᖃᑐᐃᓐᓇᕆᐊᖃᕐᒥᔪᖅ ᐃᓄᓐᓃᓐᖔᖅᑐᓂᒃ ᓴᓂᓐᓂᒃ, ᐊᑐᖅᑕᐅᓯᒪᔪᓂᓪᓗ ᐊᓐᓇᒐᓱᐊᕐᓂᒧᑦ ᓱᓇᒃᑯᑎᓂᒃ. 

ᓄᐊᑉᐸᓪᓕᐊᔪᑦ ᐊᑦᑐᐃᓂᐅᔪᑦ - ᓄᓈᕐᓂᕐᒧᑦ ᓯᓈᓂᓗ ᐊᐅᓚᓂᐅᔪ

ᓄᐊᑉᐸᓪᓕᐊᔪᓂᒃ ᐊᑦᑐᐃᓂᖅ ᐊᑦᑐᐃᓂᐅᔪᑦ ᑕᐃᑲᓐᖓᓂᑕᐃᑦ, ᐅᓪᓗᒥ ᐊᒻᒪᓗ ᓯᕗᓂᑦᑎᓐᓂ ᐊᐅᓚᓂᑦᓴᐅᔪᓂᒃ. ᐅᑯᐊ ᐊᐅᓚᓂᐅᔪᑦ ᐊᑑᑎᕙᓪᓕᐊᓲᑦ ᐃᓂᑖᖅᐸᓪᓕᐊᑦᓱᑎᓪᓗ. ᓂᐅᕐᕈᑭᑕᑉᐸᑎᓪᓗᒋᑦ ᐅᒥᐊᖅᔪᐊᒃᑯᑦ ᐳᓚᕋᑦᑏᑦ ᐃᑲᔪᖅᓯᔭᐅᒻᒥᑦᓱᑎᒃ ᐊᓯᖏᓐᓄᑦ ᐃᓄᐃᑦ ᐊᐅᓚᓂᖏᓐᓄᑦ. ᓄᐊᑉᐸᓪᓕᐊᔪᓂᒃ ᐊᑦᑐᐃᓂᖃᕈᓐᓇᖅᑐᑦ ᓄᓇᒥᒃ, ᐱᕈᖅᑐᓂᒃ, ᑕᐃᑦᓱᒪᓂᑕᑐᖃᕐᓂᒃ ᐃᑦᓴᕐᓂᑕᑲᓂᒃ, ᐊᒻᒪᓗ ᑐᑭᓯᓂᐊᕐᓂᒧᑦ ᐊᐅᓚᓂᐅᔪᑦ ᐊᒻᒪᓗ ᐃᑲᔪᖅᓯᓂᕐᒧᑦ ᐊᐅᓚᓂᐅᔪᒧᑦ ᓄᓇᒥ ᐅᐸᑦᑕᐅᓯᒪᔪᒥ. ᖃᓄᐃᑦᑐᓂᖏᑦ ᖃᓄᑎᒌᕐᓂᖏᓪᓗ ᑖᒃᑯᐊ ᓄᐊᑉᐸᓪᓕᐊᔪᑦ ᐊᑦᑐᐃᓂᐅᑐᐃᓐᓇᕆᐊᓖᑦ ᐊᔾᔨᒌᓐᖏᑦᑑᑐᐃᓐᓇᕆᐊᓖᑦ ᓄᓇᓂ ᐊᔾᔨᒌᓐᖏᑦᑐᓂ ᑐᓐᖓᕕᐅᓗᐃᑦ ᐃᓗᓕᕆᔭᖏᑦ ᓄᓇᐃᑦ ᐊᒻᒪᓗ ᐊᑯᓐᓂᕆᔭᖏᑦ ᐳᓚᕋᑦᑕᐅᓂᕆᕙᑦᑕᖏᑦᑕ. ᐃᓱᒪᒋᔭᖃᖃᓯᐅᑎᓂᖅ ᓄᐊᑉᐸᓪᓕᐊᔪᓂᒃ ᐊᑦᑐᐃᓂᐅᔪᓂᒃ ᐊᔾᔨᒌᓐᖏᑐᐃᓐᓇᕆᐊᓖᑦ ᐊᔾᔨᒌᓐᖏᑦᑐᓂᒃ ᓄᓇᓂ ᑐᓐᖓᕕᐅᓗᑎᒃ ᖃᓄᐃᑦᑑᓂᖏᑦ ᓄᓇᐃᑦ ᓲᕐᓗ ᐅᐸᑦᑕᐅᒐᔪᓐᓂᖅᓴᐃᓪᓗ. ᐃᓱᒪᒋᔭᖃᖃᓯᐅᑎᓂᑦ ᓄᐊᑉᐸᓪᓕᐊᔪᓂᒃ ᐊᑦᑐᐃᓂᐅᔪᓂᒃ ᐅᖃᐅᓯᐅᔪᓕᒫᓂᓪᓗ ᐃᓯᒪᒋᔭᐅᖃᓯᐅᑎᓯᒪᔪᑦ. 
ᒥᑭᓪᓕᑎᕆᓂᖅ
ᐅᒥᐊᔪᖅᔪᐊᑉ ᐊᐅᓚᓂᖏᑦ
ᑐᓐᖓᕕᐅᑦᓱᐃᑦ ᐃᓘᓐᓈᒍᑦ ᖃᓄᐃᓕᖓᓂᐅᔪᑦ, ᐅᒥᐊᖅᔪᐊᕐᒥ ᐃᖅᑲᓇᐃᔭᖅᑏᑦ ᓄᓇᒨᖅᑎᑕᐅᓕᐅᒥᔮᑐᐃᓐᓇᕆᐊᓖᑦ ᐊᕐᕕᑕᖅᑐᓄᑦ ᓯᕗᓕᖅᑎᒧᑦ. ᐃᖅᑲᓇᐃᔭᖅᑏᑦ ᑕᐃᒫᑦᓴᐃᓐᓇᖅ ᑐᓴᐅᒪᑎᑕᐅᖃᑦᑕᕐᓂᐊᖅᑐᑦ ᖃᐅᔨᓴᖅᑕᐅᓗᑎᓪᓗ ᐃᓄᐃᑦ ᐃᑭᒪᔪᑦ ᑕᐃᒪᐃᑕᐅᒻᒪᑕ, ᐱᓗᐊᖅᑐᒥᒃ ᐅᖃᕈᓐᓇᓗᐊᓐᖏᑉᐸᑕ ᖃᓪᓗᓈᑎᑐᑦ ᐊᒻᒪᓗ ᖃᐅᔨᒪᓐᖏᓗᐊᖅᐸᑕ ᐱᖅᑯᓯᕐᒨᖓᔪᓂᒃ ᐊᕙᑎᒥᒃ ᐃᑉᐱᒍᓱᑦᓯᐊᕐᓂᕐᒥᒃ. ᐱᒋᐊᓕᖅᑎᓪᓗᒍ ᐅᒥᐊᖅᑐᕐᓇᕐᓂᖅ, ᓄᓈᓚᐅᓐᖏᓂᕐᒥᓂᓗ, ᐊᑑᑎᑦᓴᐃᓐᓇᕆᐊᓕᒻᒥᒃ ᑐᓴᖅᑎᑦᓯᓂᖅᑕᖃᖃᑦᑕᕐᓂᐊᖅᑐᖅ ᐃᖅᑲᓇᐃᔭᖅᑎᓂᒃ ᐊᕙᑎᒨᖓᔪᓂᒃ ᐊᒻᒪᓗ ᓴᐳᑎᔭᐅᓯᒪᔪᓅᖓᔪᓂᒃ ᐋᖅᑭᑦᑕᐅᓯᒪᔪᖃᖅᐸᓐᓂᐊᖅᑐᖅ ᐊᐅᓚᑦᓯᔨᒻᒪᕆᒻᒧᑦ. 

ᐊᕙᑎᒨᖓᔪᑦ ᑐᓴᕋᑦᓴᐃᑦ ᒪᓕᒐᐃᓪᓗ ᓇᐃᓪᓕᑎᕆᓯᒪᔪᑦ ᑐᓂᒪᓂᓪᓗᐊᑕᐅᔪᓂᒃ ᐊᑦᑐᐊᓂᖃᖅᑐᓂᒃ ᓴᓃᑦ ᐃᒋᑕᐅᓂᖏᓐᓄᑦ, ᐃᒪᕕᒻᒥᒃ ᓴᓗᒪᐃᓪᓕᑎᕿᓂᕐᒧᑦ ᐊᒻᒪᓗ ᐊᑑᑎᑦᑕᐃᓕᒪᓂᖅ ᐋᓐᓂᖅᑎᕆᓂᒃᑯᑦ ᐅᓚᕕᓐᓂᕐᒥᒃ ᐱᕈᖅᑐᓂᒃ ᑐᓴᐅᒪᔭᐅᑎᑕᐅᓂᐊᖅᑐᑦ ᑳᐱᑕᐃᓂᖓᓄᑦ ᐃᖅᑲᓇᐃᔭᖅᑎᖏᓐᓄᓪᓗ. ᐊᕐᕕᖅᑕᕐᓂᕐᒧᑦ ᓯᕗᓕᖅᑎᐅᔪᖅ ᑐᓵᔨᖃᕐᓗᓂ ᐅᖃᓕᒪᒐᔭᖅᑐᖅ ᐃᖅᑲᓇᐃᔭᖅᑎᓄᑦ ᐅᒥᐊᕐᒥ ᑐᓂᒪᓂᕆᒋᐊᓕᖏᓐᓄᑦ ᓯᕗᕐᖓᓂ ᓯᕗᓪᓕᖅᐹᒥ ᓄᓈᕐᓂᐅᔫᑉ. 

ᐅᑯᐊ ᑎᑎᕋᖅᓯᒪᔪᑦ ᐊᑐᐃᓐᓇᐅᔪᑦ ᐅᒥᐊᕐᔪᐊᕐᒥ ᐃᖅᑲᓇᐃᔭᖅᑎᓄᑦ ᑐᑭᓯᒋᐊᕈᑎᑦᓴᐅᑎᓪᓗᒋᑦ: 
· MARPOL-ᓄᓇᕐᔪᐊᕐᒥ ᑲᑎᒪᓂᕐᔪᐊᖅ ᓴᐳᔾᔨᓂᕐᒧᑦ ᓱᕈᓐᓇᖅᑐᓕᖅᑎᕆᓂᕐᒥᒃ ᐅᒥᐊᖅᔪᐊᑦ.  
· SOLAS-ᓄᓇᕐᔪᐊᕐᒧᑦ ᐊᖏᖃᑎᒌᒍᑎ ᐱᔾᔪᑎᖃᖅᑐᖅ ᐊᑦᑕᓇᑦᑕᐃᓕᒪᕐᓂᒥᒃ ᐃᓅᓯᕐᒧᑦ ᐃᒪᕕᒻᒥ.  
· ᐳᐃᔩᑦ ᓴᐳᑎᔭᐅᓂᖏᓐᓄᑦ ᒪᓕᒐᖅᔪᐊᑦ
· ᑲᓇᑕᒥ ᐅᑭᐅᖅᑕᖅᑐᖓᓄᑦ ᐱᔪᓐᓇᐅᑎᓕᒫᑦ
· ᐃᓕᓐᓂᐊᕈᑎᑦᓴᐃᑦ ᐊᕐᕕᑕᖅᑐᓂᒃ ᐃᖅᑲᓇᐃᔭᖅᑎᓄᑦ ᐊᕐᕕᑕᖅᑐᓂᓗ ᓯᕗᓕᖅᑎᓄᑦ
· AECO ᐊᐅᓚᑦᓯᓂᕐᒧᑦ ᒪᓕᒐᐃᑦ
· ᑎᑎᕋᖅᓯᒪᔪᑦ ᐊᑐᓕᖅᑕᐅᓯᒪᔪᑦ ᒪᓕᒐᐃᑦ
· ᑯᐊᕐᒃ ᐊᕐᕕᑕᕐᓂᖏᓐᓄᑦ IEE−ᖑᔪᑦ
ᐅᒥᐊᕐᔪᐊᕐᒥ ᐊᑐᖅᑕᐅᕙᑦᑐᑦ ᓴᐳᔾᔨᒍᑕᐅᓪᓗᓂ ᐊᕙᑎᒥᒃ ᓱᕈᓐᓇᖅᑐᓕᖅᑐᐃᓂᕐᒥᒃ ᐅᑯᐊ ᐱᖃᓯᐅᑎᓗᑎᒃ:  
· ᐊᑦᑕᓇᓐᖏᑦᑐᒃᑯᑦ ᐃᑉᐱᒍᓱᑦᓯᐊᕐᓂᒃᑯᓪᓗ ᐃᖏᕐᕋᓂᖏᑦ ᐱᓕᒻᒪᓐᓃᑦ ᑳᐱᑕᐃᓃᑦ ᓯᐊᓛᖏᑦᑕᓗ ᓄᑖᖑᓂᖅᐹᓂᒃ ᐃᖏᕐᕋᔾᔪᑎᓂᒃ ᐊᑐᖅᓱᑎᒃ ᐅᒥᐊᖅᔪᐊᕐᒥ. ᓄᑖᕈᕆᐊᖅᓯᒪᔪᑦ ᐊᖅᑯᑎᓅᖓᔪᑦ ᐃᒪᒃᑯᑦ ᑎᑎᖅᑑᔮᖅᓯᒪᔪᑦ ᐃᓘᓐᓇᖏᓐᓄᑦ ᐅᐸᑦᑕᐅᔪᓄᑦ ᐊᑐᖅᑕᐅᓂᐊᖅᑐᑦ. 
· ᖁᑦᓯᑦᑐᑦ ᑎᑭᐅᒪᔭᕆᐊᓖᑦ ᒪᑭᒪᔭᐅᓂᖓᓄᑦ ᐅᒥᐊᕐᔪᐊᑉ, ᐊᒻᒪᓗ ᓱᓇᒃᑯᑎᓕᒫᑦ ᐃᑭᒪᔪᑦ, ᐱᖃᓯᐅᑎᑦᓱᑎᒃ ᐳᓪᓚᑦᑕᔫᑦ ᐅᒥᐊᑦ, ᐊᐅᓚᐅᑏᑦ ᐃᒪᖅᓯᐅᑏᑦ, ᓈᓚᐅᑏᑦ ᑐᓴᐅᒪᖃᑦᑕᐅᑎᔾᔪᑎᑦᓴᐃᑦ ᐊᒻᒪᓗ ᑐᐊᕕᕐᓇᖅᑐᓕᕆᔾᔪᑏᑦ.
· ᑐᖅᑯᖅᓯᒪᑦᓯᐊᕆᐊᓖᑦ ᐃᒋᑕᐅᑦᓯᐊᐸᓪᓗᑎᓪᓗ ᓴᓃᑦ ᖃᐅᔨᓴᑦᓯᐊᖅᑕᐅᓗᓂ ᐃᓛᓂᐅᓐᖏᑦᑐᖅ ᐃᒋᑕᐅᔪᖃᑲᓪᓚᖏᒃᑲᓗᐊᕐᒪᖔᖅ.
· ᑐᐊᕕᕐᓇᖅᑐᒥ ᐸᕐᓇᐅᑏᑦ ᐊᒻᒪᓗ ᐅᖅᓱᐊᓗᓕᕆᔾᔪᑏᑦ ᓱᓇᒃᑯᑏᑦ (ᓴᓗᒻᒪᖅᓴᐃᔾᔪᑏᑦ) ᑐᓐᖓᕕᐅᑦᓱᑎᒃ MARPOL−ᑯᑦ ᐊᒻᒪᓗ ᓄᓇᑖᖅᓯᒪᔪᓄᑦ ᒪᓕᒐᐃᑦ ᐊᑑᑎᔪᑦ ᑲᒪᒍᑎᑦᓴᐅᓪᓗᑎᒃ ᐅᖅᓱᐊᓗᒻᒥᒃ ᑯᕕᔪᖃᕐᓂᖅᐸᖅ ᐅᒥᐊᖅᔪᐊᕐᒥᒃ ᐃᓛᓂᐅᓐᖏᑦᑐᖅ. 
· ᐅᖅᓯᖅᑐᖅᑕᐅᓂᖏᑦ ᐳᓪᓚᓖᑦ ᐅᒥᐊᑦ ᐊᐅᓚᐅᑎᖏᑦᑕ ᐃᒪᖅᓯᐅᑏᑦ ᑐᓐᖓᕕᖃᖅᓱᑎᒃ SOP−ᑯᓐᓂᒃ ᑯᕕᖁᓇᒋᑦ ᒪᐅᖓᑐᐃᓐᓇᖅ ᐅᕝᕙᓗ ᐃᓛᓂᐅᓐᖏᑦᑐᖅ ᐃᒪᕐᒧᑦ ᑯᕕᑲᓪᓚᖁᓇᒋᑦ.
· ᐃᑉᐱᒋᔭᐅᑦᓯᐊᖅᓱᑎᒃ ᐃᖅᑲᓇᐃᔭᖅᑏᑦ ᐃᓕᓐᓂᐊᖅᑎᑕᐅᔪᑦ ᐅᓗᕆᐊᓇᑐᐃᓐᓇᕆᐊᓕᓐᓂᒃ ᐊᑑᑎᑐᐃᓐᓇᕆᐊᓕᓐᓂᒃ ᐊᒻᒪᓗ ᐊᐅᓚᔾᔭᒋᐊᕈᑕᐅᑦᓴᐅᑎᒋᒋᐊᓕᓐᓂᒃ ᓱᕈᑦᑎᑦᑕᐃᓕᒪᒐᓱᐊᕐᓗᒍ ᐊᕙᑎ. 
· ᐅᒥᐊᖅᔪᐊᓕᒫᕗᑦ ᐅᒥᐊᕐᓚᑦᑕᓖᑦ ᐊᓐᓄᕌᖅᑕᖃᖅᓱᓂᓗ ᐃᒪᖅᓯᐅᑎᓂᒃ ᓈᒻᒪᑦᑐᓂᒃ ᐃᖅᑲᓇᐃᔭᖅᑎᓕᒫᓄᑦ ᐃᓄᓐᓄᓪᓗ ᐅᓯᔭᐅᔪᓄᑦ. 
ᐅᖅᓱᖅᑎᕈᑏᑦ ᐅᖅᓱᖅᑎᕈᑎᓖᓪᓗ − ᐅᒥᐊᖅᔪᐊᑉ ᐊᐅᓚᓂᖏᑦ
ᐃᒪᕕᒻᒥᒃ ᓱᕈᒥᑎᕆᑐᐃᓐᓇᕆᐊᖃᕐᓂᖅ ᒥᑭᓪᓕᑎᖅᑕᐅᓯᒪᔪᖅ ᐊᑐᕐᓂᕐᒧᑦ ᐅᑭᐅᖅᑕᖅᑐᖅᓯᐅᑎᓂᒃ ᐅᒥᐊᖅᔪᐊᕐᓂᒃ ᐃᖅᑲᓇᐃᔭᖅᑎᓂᓪᓗ, ᐅᔾᔨᑐᑦᓯᐊᖅᓱᑎᒃ ᐊᐅᓚᑦᓯᓂᖃᖅᓱᑎᒃ, ᐊᒻᒪᓗ ᓴᓂᕌᒍᑦ ᓇᒻᒥᓂᖅ ᐅᖅᓱᐊᓗᖏᑦᑕ ᐅᒥᐊᖅᔪᐊᑦ ᐊᓯᖏᓐᓂᒃ ᓱᕈᓐᓇᖅᑐᓂᒃ ᐅᓯᒐᔪᐃᑦᑐᑦ (ᑐᑭᓯᓂᐊᖅᑏᑦ ᐅᒥᐊᖅᔪᐊᖓᑦ ᐅᓯᑐᐃᓐᓇᕆᐊᖃᖅᑎᓪᓗᒍᓕ). ᑕᐃᒪᐃᑦᓴᕆᐊᖃᖅᑎᑕᐅᒐᒥ NSF ᒪᓕᒐᖏᓐᓄᑦ ᐅᕙᓂ 45 CFR Part 673, ᐅᒥᐊᖅᔪᐊᖅ ᐅᓯᖃᑦᑕᖅᑐᖅ ᐊᖏᖅᑕᐅᓯᒪᔪᒥᒃ ᐅᖅᓱᖅᑎᕈᑎᓄᑦ ᓱᕈᓐᓇᖅᓄᑦ ᑐᐊᕕᕐᓇᖅᑐᖃᓕᖅᐸᑦ ᐸᕐᓇᐅᑎᓂᒃ (SOPEP) ᒪᓕᑦᑕᐅᑦᓯᐊᖅᓱᓂᓗ. ᐅᖅᓱᖅᑎᕈᑎᓕᖅᓯᒪᔪᑦ ᑐᖅᑯᖅᑕᐅᓯᒪᓂᐊᖅᑐᑦ ᐅᒥᐊᖅᔪᐊᑉ ᐅᓯᕕᖓᓂ. ᐃᒪᐃᔭᓐᖏᑦᑐᖅ ᓴᓗᒪᐃᑦᑐᐃᔭᕋᓂᓗ ᐅᖅᓱᐊᓗᒻᒥᒃ ᑖᒃᑯᐊ ᐃᓂᒋᔭᐅᔪᑦ ᑲᓇᑕᐅᑉ ᐅᑭᐅᖅᑕᖅᑐᖓᓂ ᐃᒪᐅᔪᓂ. ᐅᖅᓱᖅᑎᕈᑎᓖᑦ ᓱᕈᐃᑦ, ᐊᓯᖏᓪᓗ ᐅᓗᕆᐊᓇᖅᑐᑦ ᐃᒦᑦ, ᐸᐸᑕᐅᓂᐊᖅᑐᑦ ᐅᒥᐊᖅᔪᐊᕐᒥ ᐅᑎᖃᑕᐅᓗᑎᓪᓗ ᐅᒥᐊᖅᔪᐊᕐᒧᑦ ᐃᒋᑕᐅᑦᓯᐊᕋᔭᖅᑎᓪᓗᒋᑦ ᑐᓚᑦᑕᕐᕕᒻᒥ. ᐅᖅᓱᐊᓗᒻᒥᒃ ᑯᕕᓂᕐᒧᑦ ᑐᐊᕕᕐᓇᖅᑐᓕᕆᔾᔪᑏᑦ ᓱᓇᒃᑯᑏᑦ ᐃᑭᒪᔪᑦ ᐅᒥᐊᖅᔪᐊᕐᒥ, ᐃᖅᑲᓇᐃᔭᖅᑏᓪᓗ ᐃᓕᓐᓂᐊᖅᓯᒪᑦᓱᑎᒃ ᑐᐊᕕᕐᓇᖅᑐᓕᕆᓂᕐᒧᑦ ᐊᐅᓚᓂᐅᔪᓂᒃ. 
.

ᓴᓃᑦ ᐅᒥᐊᖅᔪᐊᑉ − ᐊᐅᓚᓂᖏᑦ
ᑯᐊᕐᒃ ᐊᖅᕕᑕᖅᑏᑦ ᐊᒻᒪᓗ ᑳᐱᑕᐃᓂᖓᑦ, ᐃᖅᑲᓇᐃᔭᖅᑎᖏᑦ ᓯᐊᓛᖏᓪᓗ ᖃᐅᔨᓴᑦᓯᐊᕐᓂᐊᖅᑐᑦ MARPOL−ᑯᑎᒍᑦ ᐱᔭᕆᐊᓖᑦ ᒪᓕᒐᐃᓪᓗ ᒪᓕᑦᑕᐅᒐᓗᐊᕐᒪᖔᑕ. ᐅᒥᐊᖅᔪᐊᒥᓕ ᐃᒋᑕᐅᕙᑦᑐᑦ ᓴᓃᑦ ᐊᖏᖅᑕᐅᓯᒪᓂᖏᑦ ᒪᓕᑦᓱᒋᑦ ᑕᕝᕙᓂ ᑎᑭᐅᒪᔭᕆᐊᓕᒻᒥ. ᐸᓂᖅᑐᑦ ᓴᓃᑦ ᐃᑭᑎᑕᐅᒋᐊᓖᑦ. 
ᑭᓈᓗᐃᑦ ᐅᒥᐊᖅᔪᐊᑉ ᐊᐅᓚᓂᖏᑦ
ᐅᒥᐊᖅᔪᐊᕗᑦ ᒪᓕᑦᑐᑦ MARPOL−ᑯᑦ ᐱᔭᕆᐊᓕᖏᓐᓂᒃ ᑭᓈᓗᓕᕆᓂᕐᒧᑦ. ᑭᓈᓗᓕᒫᑦ, ᐅᐊᓴᕈᑎᒥᓃᑦ ᐃᒪᐃᑦ ᐊᒻᒪᓗ ᑰᖃᕐᕕᒻᒦᓐᖓᖅᑐᑦ ᐃᒪᖃᐅᑎᓃᑉᐸᑦᑐᑦ ᑲᒪᒋᔭᐅᒋᐊᕈᓐᓇᖅᓯᖏᓐᓂᖏᓐᓂ. ᐃᒪᖃᐅᑏᓪᓗ ᓴᓗᒻᒪᖅᓴᐃᑎᖃᖅᑐᑦ ᐃᒻᒥᒃᑰᖓᓕᖅᑎᑦᕙᑦᓱᑎᒃ ᑭᓈᓗᒻᒥᒃ, ᐃᒪᐅᓐᖏᑦᑎᓪᓗ ᐃᒪᐃᓪᓗ. ᑭᓈᓗᒻᒦᖔᖅᑐᑦ ᓄᐊᓯᒪᔪᖅ ᐱᔭᐅᑦᓱᓂ ᐃᑭᑎᑕᐅᕙᒻᒥᔪᖅ ᐃᑭᑎᑎᕈᒍᑎᒧᑦ. 

ᒪᑭᒪᔾᔪᑎᖓ ᐃᒪᖅ − ᐅᒥᐊᖅᔪᐊᑉ ᐊᐅᓚᓂᖏᑦ
QEI ᖃᐅᔨᓴᑦᓯᐊᕐᓂᐊᖅᑐᑦ ᐅᒥᐊᖅᔪᐊᕐᒥ ᐃᖅᑲᓇᐃᔭᖅᑏᑦ ᖃᐅᔨᒪᒐᓗᐊᕐᒪᖔᑕ ᒪᓕᒃᑲᓗᐊᕐᒪᖔᑕᓗ ᓄᓇᕐᔪᐊᕐᒥ ᒪᓕᒐᕐᓂᒃ ᓇᑦᑕᓴᑦᑕᐃᓕᒪᓂᕐᒨᖓᔪᑦ ᐃᒪᕐᒥᐅᑕᕐᓂᒃ ᖁᕕᕐᕈᐊᕐᔪᓂᓪᓗ ᐅᒥᐊᖅᔪᐊᑉ ᒪᑭᑕᑦᓯᐊᕈᑎᖓᓂᒃ ᐃᒪᕐᒥᒃ ᐊᒻᒪᓗ ᐃᖅᑲᕐᒥᒃ ᓄᐊᑉᐸᓪᓕᐊᔪᓂᒃ.   

ᓱᕈᓐᓇᖅᑐᑦ − ᐅᒥᐊᖅᔪᐊᑦ 
ᐊᑐᖅᑕᐅᓂᖏᑦ MARPOL−ᑯᑦ ᐃᓱᒪᓕᐅᕈᑎᒋᓯᒪᔭᖏᑦᑕ ᐅᖅᓱᐊᓗᐃᑦ ᐅᒥᐊᖅᔪᐊᕐᒧᑦ ᐅᒥᐊᓛᓪᓗ ᐊᐅᓚᓂᖏᓐᓄᑦ ᐃᑲᔪᕐᓂᐊᖅᑐᑦ ᒥᑭᓪᓕᑎᕆᓗᑎᒃ ᓱᕈᓐᓇᖅᑐᑦ ᐊᕙᑎᒥᒨᖅᑲᕐᓂᖏᓐᓂᒃ. ᐃᓛᓂᐅᖏᑦᑐᖅ ᓴᒃᑯᑕᐅᔪᑦ ᐊᓂᐊᑕᐅᔪᓪᓘᓐᓃᑦ ᐊᑑᑎᔪᑦ ᒥᑭᓪᓕᑎᖅᑕᐅᓂᐊᕐᓗᑎᑦ ᒪᓕᓪᓗᑎᒃ QEI-ᑯᑦ ᑎᑭᐅᒪᔭᕆᐊᓕᓐᓄᑦ ᐊᐅᓚᓂᖏᓐᓄᑦ ᒥᑭᓪᓕᑎᖅᑕᐅᓂᐊᖅᓱᓂᓗ ᓴᓗᒻᒪᓴᖅᑕᐅᒐᓱᐊᕐᓂᒃᑯᑦ ᐊᒻᒪᓗ ᐊᓄᕆᐅᓪᓗ ᒪᓖᓪᓗ ᐊᐅᓚᑕᖏᑦᑎᒍᑦ.  

ᐅᓚᕕᓐᓂᖅ ᐳᐃᔨᓂᒃ ᐆᒪᔪᕐᓂᒃ − ᐅᒥᐊᖅᔪᐊᑦ ᐊᐅᓚᓂᖏᑦ
ᓂᐅᕋᕐᓂᐊᓕᕈᑎᓪᓗ ᐅᒥᐊᖅᔪᐊᖅ ᑎᑭᐅᑎᔾᔮᓐᖏᑦᑐᖅ ᑭᓴᔾᔮᒐᓂᓗ ᖃᓄᓗᐊᖅᑐᒧᑦ ᖃᐅᔨᓴᑦᓯᐊᕈᑎᒋᓯᓐᓈᑦ ᐅᓚᕕᓐᓂᖅᑕᖃᓐᖏᒃᑲᓗᐊᕐᒪᖔᖅ ᓄᓈᕐᕕᐅᓂᐊᖅᑐᒥ. 

ᐃᑭᕐᒥ, ᐅᕝᕙᓗ ᑲᕝᕙᓂ, ᐅᒥᐊᖅᔪᐊᖅ ᑲᓱᐃᑐᐃᓐᓇᕆᐊᓕᒃ ᐳᐃᔨᓂᒃ ᑎᒻᒥᐊᓂᓪᓗ ᐃᒪᕐᒥᐅᑕᕐᓂᒃ. ᐊᑦᓱᕉᑕᐅᕙᑦᑐᖅ ᒥᑭᓪᓕᑎᖅᑕᐅᒐᓱᐊᖅᓱᓂ ᐅᓚᕕᓐᓂᐅᔪᖅ ᐆᒪᔪᖃᕐᕕᐅᔪᓂ ᐊᑑᑎᑦᑕᐃᓕᒪᓂᒃᑯᑦ, ᐊᑦᑐᐃᓂᖃᓗᐊᓐᖏᑦᑐᑦ ᐅᒥᐊᖅᔪᐊᑦ ᐊᐅᓚᓂᖏᑦ ᓱᑲᓵᑦᑕᐃᓕᒪᓂᒃᑯᑦ ᐊᒻᒪᓗ ᐅᖓᓯᑦᑑᑦᓯᐊᐸᓪᓗᑎᒃ ᐆᒪᔪᓕᓐᓃᓕᕋᐃᒍᑎᒃ. ᐅᒥᐊᖅᔪᐊᑦ ᐊᐅᓚᑐᐅᓂᐊᖅᑐᑦ ᒪᓕᑦᓯᐊᕐᓗᑎᒃ NOAA ᕿᓚᓗᒐᕐᓂᒃ ᑕᑯᕋᓐᓈᓂᕐᒧᑦ ᐊᒻᒪᓗ ᑕᑯᕋᓐᓈᕐᓂᕐᒧᑦ ᐊᓯᖏᓐᓂᒃ ᐳᐃᔨᓂᒃ ᐊᓛᓯᑲᒥ. IAATO ᐳᐃᔨᓂᒃ ᑕᑯᕋᓐᓈᓂᕐᒧᑦ  ᒪᓕᒐᐃᑦ (ᕿᓚᓗᒐᐃᑦ, ᑎᑳᒍᓪᓖᑦ, ᓇᑦᓰᑦ, ᑎᒻᒥᐊᓪᓗ ᐃᒪᕐᒥᐅᑕᐃᑦ) ᐅᒥᐊᖅᔪᐊᑦ ᐳᓪᓚᑦᑕᔫᓪᓗ ᐅᒥᐊᑦ ᐊᐅᓚᓂᖏᓐᓄᑦ. AECO ᒪᓕᒐᖏᑦ, CWS ᒪᓕᒐᐃᑦ ᑎᒻᒥᐊᓂᒃ ᐃᒪᕐᒥᐅᑕᕐᓂᒃ ᑕᑯᕋᓐᓈᓂᕐᒧᑦ ᐅᒥᐊᕐᔪᐊᒃᑯᑦ ᐳᓚᕋᑦᑎᓄᑦ ᐊᒻᒪᓗ CWS ᒪᓕᒐᐃᑦ ᐳᓚᕋᓐᓂᕐᒧᑦ ᑎᒻᒥᐊᑦ ᕿᑐᕐᖏᐅᕐᕕᖏᓐᓂᒃ ᑲᓇᑕᒥ ᖃᐅᔨᓴᑦᓯᐊᕈᑕᐅᓗᓂ ᐆᒪᔪᐃᑦ ᓄᓇᓖᓪᓗ ᐅᓚᕕᑕᐅᓕᓐᖏᒃᑲᓗᐊᕐᒪᖔᑕ. 
ᓇᐃᓪᓕᑎᖅᓯᒪᔪᖅ − ᐅᒥᐊᖅᔪᐊᑦ ᐊᐅᓚᓂᖏᑦ
ᐅᒥᐊᖅᔪᐊᑉ ᐊᐅᓚᓂᖏᑦ ᑲᔪᓯᓂᖃᕐᓂᐊᖅᑐᑦ ᑐᓐᖓᕕᖃᕐᓗᑎᒃ SOLAS-ᒥᒃ, ISM ᒪᓕᒐᖓᓂᒃ; ᐊᑑᑎᔪᓂᒃ ᐆᒪᔪᖁᑎᒋᔭᐅᔪᓅᖓᒧᓂᒃ ᒪᓕᒐᕐᓂᒃ, ᐱᖃᓯᐅᑎᑦᓱᑎᒃ ᐳᐃᔩᑦ ᐆᒪᔪᐃᑦ ᓴᐳᑎᔭᐅᓂᖏᓐᓄᑦ ᒪᓕᒐᖅᔪᐊᖅ, ᐊᒻᒪᓗ ᐅᓗᕆᐊᓇᖅᑐᒦᑦᑐᓄᑦ ᐆᒪᔪᕐᓄᑦ ᒪᓕᒐᖅᔪᐊᖅ. QEI ᐅᒥᐊᖅᔪᐊᑦ ᐊᐅᓚᓂᖏᓐᓄᑦ ᐊᕙᑎᒧᑦ ᒪᓕᒐᐃᑦ (ᐃᓱᐊᓃᖅᑐᖅ 10.12), ᐊᒻᒪᓗ IAATO ᐳᐃᔨᓂᒃ ᑕᑯᕋᓐᓈᓂᕐᒧᑦ ᒪᓕᒐᐃᑦ. ᓴᐳᑎᔭᐅᓯᒪᔪᓂᒃ ᐃᑎᖅᑕᐅᔪᖃᕆᐊᖃᓐᖏᑦᑐᖅ ᐃᑎᕈᓐᓇᐅᑎᖃᓐᖏᑐᐊᕈᑎᒃ ᐊᖏᖅᑕᐅᓯᒪᓐᖏᒃᑯᑎᓪᓘᓐᓃᑦ. ᑳᐱᑕᐃᓂᖓ, ᓯᐊᓛᖏᑦ ᐃᖅᑲᓇᐃᔭᖅᑎᖏᓪᓗ ᖃᐅᔨᓴᑦᓯᐊᕐᓂᐊᖅᑐᑦ ᒪᓕᑦᑕᐅᑦᓯᐊᕋᓗᐊᕐᒪᖔᑕ MARPOL ᒪᓕᒐᖏᑦ. ᑐᐊᕕᕐᓇᖅᑐᓕᕆᔾᔪᑏᑦ ᐊᑐᐃᓐᓇᐅᒪᓂᐊᖅᑐᑦ ᐅᖅᓱᐊᓗᒻᒥᒃ ᑯᕕᔪᖃᑲᓪᓚᓂᖅᐸᑦ. ᐅᒥᐊᕐᔪᐊᑉ ᐊᐅᓚᓂᖓ ᓂᕆᐅᒋᔭᐅᔪᖅ ᐊᑦᑐᐃᓂᖃᓗᐊᕐᓂᐊᓐᖏᒋᐊᖓ ᐱᕈᖅᑐᓂᒃ, ᐊᓯᖏᓐᓂᓪᓗ ᐃᓗᓕᕆᔭᐅᔪᓂᒃ ᑲᓇᑕᐅᑉ ᐅᑭᐅᖅᑕᖅᑐᖓᑕ ᐊᕙᑎᖓᓂ. 

ᐅᒥᐊᓛᑦ ᐊᐅᓚᓂᖏᑦ
ᐅᒥᐊᓛᑦ ᐊᐅᓚᓂᖏᑦ ᐊᑦᑐᐃᓂᖃᑐᐃᓐᓇᕆᐊᓖᑦ ᑐᕋᐃᓐᓇᖅᑐᒥᒃ ᐱᕈᖅᑐᓂᒃ. ᒥᑭᓪᓕᑎᕿᓂᖅ ᐱᖃᓯᐅᔾᔨᔪᖅ ᐊᑐᓕᖅᑕᐅᓂᖏᓐᓂᒃ ᑎᑭᐅᒪᔭᕆᐊᓖᑦ ᐊᐅᓚᑦᓯᓂᕐᒧᑦ ᐊᒻᒪᓗ ᒪᓕᑦᑕᐅᒋᐊᓕᓪᓚᕇᑦ ᒪᓕᒐᐃᑦ ᐊᐅᓚᑦᓯᓂᕐᒧᑦ ᒪᓕᒐᕐᓂᒃ ᐊᒻᒪᓗ ᐱᕕᖃᖅᑎᑦᓯᓂᕐᒧᑦ ᑭᓪᓕᒋᔭᐅᔪᓂᒃ ᖃᐅᔨᓴᑦᓯᐅᕈᑕᐅᓗᓂ ᐊᑦᑐᐃᓂᖃᖁᓇᒋᑦ ᐅᑭᐅᖅᑕᖅᑐᒥ ᐱᕈᖅᑐᓂᒃ ᐆᒪᔪᓂᓪᓗ. ᐊᐅᓚᓂᐅᔪᓂᓕᒫᑦ ᐊᐅᓚᓂᖃᕐᓂᐊᖅᑐᑦ ᑐᓐᖓᕕᖃᕐᓗᑎᒃ ᐳᐃᔩᑦ ᓴᐳᑎᔭᐅᓯᒪᓂᖏᓐᓄᑦ ᒪᓕᒐᕐᔪᐊᕐᒥᒃ ᐅᖃᖅᓯᒪᑦᓱᓂᓗ: “ᐊᑐᕆᐊᖃᓐᖏᑦᑐᖅ ᖃᖓᑕᔫᒥᒃ, ᐅᒥᐊᖅᔪᐊᕐᓂᒃ, ᐅᒥᐊᓛᕐᓂᓪᓗ ᐊᓯᖏᓐᓂᓪᓗ ᐃᖏᕐᕋᔾᔪᑎᓂᒃ ᐅᓚᕕᑐᐃᓐᓇᕆᐊᓕᓐᓂᒃ ᐆᒪᔪᕐᓂᒃ, ᐃᒪᕕᒻᒥ ᐅᕝᕙᓘᓐᓃᑦ ᓄᓇᒦᑦᑐᓂᒃ”. ᐳᓪᓚᑦᑐᔫᓂᒃ ᐊᖁᑏᑦ ᖃᔭᖅᑏᓪᓗ ᑐᓴᐅᒪᑎᑕᐅᓂᐊᖅᑐᑦ ᐱᐅᓯᕆᒋᐊᓕᖏᓐᓂᒃ ᐆᒪᔪᐃᑦ ᐊᕙᑖᓂ. ᐳᓪᓚᑦᑕᔫᓂᒃ ᐊᖁᑏᑦ ᐊᓂᒍᐃᒋᐊᖃᕐᒥᔪᑦ ᐃᓗᐊᓂ ᖃᐅᔨᓴᕈᑕᐅᔪᓂᒃ ᐱᔾᔪᑎᖃᖅᑐᓂᒃ ᐳᓪᓚᑦᑕᔫᑦ ᐊᐅᓚᓂᖏᓐᓂᒃ ᐅᑭᐅᖅᑕᖅᑐᒥ. ᓱᓇᒃᑯᑎᓕᒫᑦ ᐊᑐᖅᑕᐅᔪᑦ ᐅᒥᐊᓛᒃᑯᑦ ᐊᐅᓚᓂᖃᖅᑎᓪᓗᒋᑦ ᐅᑎᖅᑎᑕᐅᓂᐊᖅᑐᑦ ᐅᒥᐊᖅᔪᐊᕐᒧᑦ. 
ᓇᓗᓇᓗᐊᓐᖏᑦᑐᖅ ᐳᓪᓚᑦᑕᔫᖅ ᐅᒥᐊᖅ ᖃᔭᕐᓘᓐᓃᑦ ᐊᑐᖅᑕᐅᓂᖏᑦ ᐊᑦᑐᐃᖃᓗᐊᕐᓂᐊᓐᖏᑦᑐᑦ ᑲᓇᑕᒥ ᐅᑭᐅᖅᑕᖅᑐᒥ ᐊᕙᑎᒥᒃ ᑐᓐᖓᕕᖃᕐᓗᑎᒃ ᒪᓕᑦᑕᐅᒋᐊᓕᓪᓚᕆᓐᓂᒃ ᐊᐅᓚᓂᕐᒨᖓᔪᓂᒃ ᒪᓕᓪᓗᑎᒃ ᑎᑭᐅᒪᔭᕆᐊᓕᓐᓄᑦ ᐊᐅᓚᑦᓯᓂᕐᒧᑦ ᐊᐅᓚᓂᐅᔪᓂᑦ (SOP’s) ᐊᒻᒪᓗ ᒪᓕᓐᓂᖅ ᒪᓕᒐᓕᒫᓂᒃ, ᐱᐅᓯᐅᒋᐊᓕᓐᓂᒃ, ᐱᕕᖃᖅᑎᑦᓯᓂᕐᒧᓪᓗ ᑭᓪᓕᒋᔭᐅᔪᓂᒃ. 
ᓄᓈᕐᓂᕐᒧᑦ ᓄᓇᒥᓗ ᐊᐅᓚᓂᐅᔪᑦ
ᐊᐅᓚᓂᓪᓗᐊᑕᐅᔪᖅ ᖃᐅᔨᑦᓴᐊᓯᕐᓂᕐᒧᑦ ᓇᐅᑐᐃᓐᓇᐃᑦ ᐊᑦᑐᐃᓂᐅᔪᑦ ᐊᖏᔫᒋᐊᖃᓐᖏᑦᑐᑦ ᐊᖅᑯᓵᕐᓗᑎᓪᓘᓐᓃᑦ ᐊᑐᑎᑦᑕᐃᓕᒪᓂᒃᑯᑦ ᐊᐅᓚᑦᓯᓯᐊᕐᓂᒃᑯᓪᓗ ᐳᓚᕋᓐᓂᐅᔪᓂᒃ. ᓄᓈᕐᓂᕐᒧᑦ ᐊᑐᐊᒐᕗᑦ ᑐᕌᒐᖃᖅᑐᖅ ᒥᑭᓪᓕᑎᕆᓂᕐᒥᒃ ᐊᑦᑐᖅᑕᐅᓂᐅᑐᐃᓐᓇᕆᐊᓕᓐᓂᒃ ᓂᐅᕋᐃᖃᑦᑕᕐᓂᒃᑯᑦ ᐃᓄᓐᓂᒃ ᓈᒻᒪᑦᑐᓂᒃ ᐃᖅᑲᓇᐃᔭᖅᑎᖃᕐᓗᑎᒃ ᐃᖅᑲᓇᐃᔭᖅᑏᑦ ᐃᓄᓐᓅᖓᔪᑦ ᐊᑖᓃᓐᖏᓪᓗᑎᒃ 1:20, ᓇᓗᓇᐃᖅᑕᐅᓯᒪᔪᓄᑦ ᐊᒻᒪᓗ ᐱᕕᑦᓴᖃᕐᓂᐅᔪᒧᑦ ᓇᓗᓇᐃᖅᑕᐅᓯᒪᔪᒧᑦ. ᖃᐅᔨᓴᑦᓯᐊᕐᓂᖅ ᖃᐅᔨᓴᑦᓯᐊᕈᑕᐅᕗᖅ ᐆᒪᔪᐃᑦ ᖃᓂᒋᔭᐅᒋᐊᖃᓐᖏᓐᓂᖏᓐᓅᖓᔪᑦ. ᐱᕈᖅᑐᑦ ᐊᒻᒪᓗ ᓯᑯᖃᓐᖏᑦᑐᑦ ᓄᓇᐃᑦ ᐱᓱᕝᕕᐅᒋᐊᖃᓐᖏᑦᑐᑦ, ᐊᒻᒪᓗ ᓱᓇᒃᑯᑎᓂᒃ ᐲᖅᑕᐅᔪᖃᕆᐊᖃᕋᓂ ᐃᓕᔭᐅᔪᖃᕆᐊᖃᕋᓂᓗ. ᐊᕐᕕᑕᕐᓂᕐᒧᑦ ᐃᖅᑲᓇᐃᔭᖅᑏᑦ ᓴᖅᑮᓲᑦ ᑭᓪᓕᒋᔭᐅᔪᓂᒃ ᐳᓚᕋᑦᑏᑦ ᐱᓱᕝᕕᒋᒍᓐᓇᖅᑕᖏᓐᓄᑦ ᒥᑭᓪᓕᑎᒃᑲᓐᓂᕈᑕᐅᑦᓱᓂᓗ ᐊᑦᑐᐃᓂᐅᑐᐃᓐᓇᕆᐊᓕᓐᓄᑦ. ᐃᓄᓕᕆᐊᖑᔪᑦ ᓴᓂᓕᐅᔾᔮᓐᖏᑦᑐᑦ. ᓱᐴᖅᑐᕆᐊᖃᓐᖏᒻᒥᔪᑦ. 

ᓱᓇᓕᒫᑦ ᐃᓱᒪᒋᔭᐅᖃᓯᐅᑎᑦᓯᐊᕐᓂᐊᖅᑐᑦ ᐆᒪᔪᕐᓅᖓᔪᓄᑦ ᐅᓚᕕᑕᐅᖁᓇᒋᑦ. ᐅᖓᓯᓐᓂᖃᑦᓯᐊᖏᓐᓇᕆᐊᖃᕐᒥᔪᑦ ᐊᒻᒪᓗ ᖃᓄᐃᓕᓐᖓᖅᑐᖃᓕᕐᒪᖔᖅ ᐆᒪᔪᕐᓂᒃ ᖃᐅᔨᓴᖅᑕᐅᔪᖃᑦᓯᐊᖏᓐᓇᕐᓂᐊᕐᒥᔪᖅ. ᐃᓄᓕᕆᐊᖑᔪᑦ ᒪᓕᓐᖏᑦᑐᑦ ᒪᓕᒐᕐᓂᒃ ᐅᖃᐅᔾᔭᐅᒋᐊᕋᔭᖅᑐᑦ ᐊᒻᒪᓗ ᓯᖁᒥᑦᓯᖃᕐᓗᑎᒃ ᒪᓕᒐᓪᓚᕆᓐᓂᒃ ᓅᑕᐅᓂᐊᖅᑐᑦ ᓄᓇᒥᒃ EL−ᑐᓄᑦ ᐊᒻᒪᓗ ᓂᐅᑎᑕᐅᖃᑦᑕᕈᓐᓃᕐᓗᑎᒃ ᑭᖑᕐᖓᓂ ᓂᐅᔪᖃᓕᕋᐃᒐᓗᐊᖅᐸᑦ ᐃᖏᕐᕋᓂᕐᒥᓂ. 
ᐃᑭᒪᔪᑦ ᓴᓗᒻᒪᕆᐊᕆᖃᑦᑕᖁᔭᐅᒻᒥᔪᑦ ᑲᒥᒻᒥᓂᒃ ᓂᐅᓚᖓᓕᕋᐃᒍᑎᒃ ᐃᑭᓚᖓᓯᒐᐃᒍᑎᓪᓘᓐᓃᑦ ᓱᓇᕈᔪᓐᓂᒃ ᓇᑦᓴᑲᓪᓚᖁᓇᒋᑦ ᑲᓇᑕᐅᑉ ᐅᑭᐅᖅᑕᖅᑐᖓᓄᑦ ᐊᒻᒪᓗ ᐊᐅᓪᓛᑎᑦᓯᑲᓪᓚᖁᓇᒋᑦ ᓱᓇᑐᐃᓐᓇᕐᓂᒃ ᐅᐸᑦᑕᖓᑕ ᐊᐅᓪᓚᕐᕕᖓᑕᓗ ᐊᑯᕐᖓᓐᓂ. ᒪᓕᒐᐃᑦ ᑲᒦᑦ ᐊᓐᓄᕌᓪᓗ ᓱᕈᓐᓇᖅᑐᐃᔭᖅᑕᐅᓂᖏᓐᓄᑦ ᒥᑭᓪᓕᑎᕈᑕᐅᓂᐊᕐᒥᔪᑦ ᑖᒃᑯᓄᖓ ᐊᑦᑐᐃᓂᐅᔪᓄᑦ. ᑲᒥᓐᓂᒃ ᐅᐊᓴᕐᕕᑦᑕᓛᖅᑐᖅ ᐊᒻᒪᓗ ᓴᓗᒻᒪᖅᓴᐃᑎᓂᒃ ᐳᓪᓚᑦᑕᔫᓕᐊᕆᐊᕐᕕᓐᓂ. ᐳᓪᓚᑦᑕᔫᑦ ᐅᒥᐊᑦ ᐊᒻᒪᓗ ᖃᔭᐃᑦ ᓴᓗᒻᒪᓴᖅᑕᐅᕙᓐᓂᐊᕐᒥᔪᑦ ᓂᐅᔭᐅᓐᖏᓂᖏᓐᓂ ᐃᑭᔭᐅᓐᖏᓐᓂᖏᓐᓂᓗ. 
ᐊᑦᑕᓇᑦᑕᐃᓕᒪᓂᖅ ᓄᓈᖅᓯᒪᓂᕐᒥᓂ – ᓄᓈᕐᓂᕐᒧᑦ ᓯᓈᓂᓗ ᐊᐅᓚᓂᐅᔪᑦ
ᖃᐅᔨᓴᑦᓯᐊᕐᓂᖅ ᐊᑦᑕᓇᑦᑕᐃᓕᒪᓂᖏᓐᓂᒃ ᐃᓄᐃᑦ, ᐃᖅᑲᓇᐃᔭᖅᑏᑦ ᓄᓈᖅᓯᒪᓂᖏᓐᓂ ᓯᕗᓪᓕᐅᔾᔭᐅᖏᓐᓇᕐᓂᐊᖅᑐᖅ. ᐸᕐᓇᑕᐅᓯᒪᑦᓯᐊᖏᑦᑐᑦ ᓄᓈᕐᓂᐅᔪᑦ ᐅᓗᕆᐊᓇᕈᓐᓇᖅᑐᑦ ᑕᒪᒃᑮᓐᓄᑦ ᐃᓄᓐᓄᑦ ᐊᒻᒪᓗ ᐊᕙᑎᐅᑉ ᓱᕋᑦᑎᖅᑕᐅᑐᐃᓐᓇᕆᐊᖃᕐᓂᖓᓄᑦ. ᐃᓗᓕᖅᑐᔪᒥᒃ ᐊᑦᑕᓇᑦᑕᐃᓕᒪᓂᕐᒧᑦ ᑐᐊᕕᕐᓇᖅᑐᓕᕆᓂᕐᒧᓪᓗ ᐸᕐᓇᐅᑎᓂᒃ ᐱᑕᖃᕐᓂᐊᖅᑐᖅ, ᑐᐊᕕᕐᓇᖅᑐᓕᕆᓂᕐᒥᓪᓗ ᐃᓕᓐᓂᐊᑎᑦᓯᒍᑎᖃᐃᓐᓇᕐᓂᐊᖅᓱᑎᒃ. 

ᓄᓇᑐᖃᐃᑦ ᐊᒻᒪᓗ ᐃᑦᓴᕐᓂᑕᐃᑦ − ᓄᓇᒥ ᐊᐅᓚᓂᐅᔪᑦ 

ᐃᓄᐃᑦ ᐅᓯᔭᐅᔪᑦ ᑐᓴᐅᒪᑎᑕᐅᓂᐊᖅᑐᑦ ᐊᓚᒡᒐᐃᓐᓂᖏᓐᓂᒃ ᓄᓇᓕᑐᖃᐃᑦ ᓇᑉᐸᖅᑕᐅᓯᒪᔪᓪᓗ. ᓯᕗᕐᖓᓂ ᐅᐸᓐᖏᓐᓂᖏᓐᓂ ᓄᓇᓕᑐᖃᒥᓂᕐᓂᒃ ᓴᓗᒻᒪᖅᓴᐃᒋᐊᓖᑦ ᑲᒥᒻᒥᓂᒃ ᐲᖅᓯᓗᑎᓪᓗ ᐊᓐᓄᕌᓂᒃ ᖃᐅᓯᓕᖅᑐᓂᒃ ᑕᕆᐅᕐᒧᑦ, ᓇᑎᕐᓇᖅ ᓱᕈᓐᓇᒥᑎᖁᓇᒍ ᐊᒻᒪᓗ ᓄᖑᑎᖅᐸᓪᓕᐊᖁᓇᒋᑦ ᓴᕕᕋᔭᐃᑦ ᓱᓇᒐᓚᐃᑦ. ᐅᖃᐅᔾᔭᐅᓯᒪᒻᒥᔪᑦ ᓇᒻᒪᒑᕐᒥᒃ ᓇᒻᒪᖁᔭᐅᒐᑎᒃ, ᐊᐅᓚᑦᓯᒋᐊᖃᓐᖏᑦᑐᑦ ᑎᒍᓯᒋᐊᖃᕋᑎᓪᓗ ᓱᓇᑐᐃᓐᓇᕐᓂᒃ, ᐅᓚᕕᒋᐊᖃᕋᑎᓪᓗ ᐃᑦᓴᕐᓂᑕᕐᓂᒃ ᐱᑕᖃᕋᔪᑦᑐᓂᒃ ᓄᓇᓕᒥᓂᕐᓂ. ᓱᐴᖅᑐᖅᑐᖃᕆᐊᖃᓐᖏᒻᒪᕆᑦᑐᖅ ᓄᓇᓕᐊᖅᓯᒪᑎᓪᓗᒋᑦ ᑕᐃᒪᐃᒻᒪᑦ ᐃᓱᒫᓘᓐᓇᖏᑦᑐᖅ ᐃᑎᕋᓚᑦᑐᖃᖅᐸᑦ ᓄᓇᓕᒥᓂᑐᖃᕐᓄᑦ ᖃᕐᒪᓄᓪᓘᓐᓃᑦ. ᓇᓗᓇᐃᔭᖅᓯᒪᔪᑦ ᒪᓕᒐᐃᑦ ᐱᔾᔪᑎᖃᖅᑐᑦ ᑖᒃᑯᓇᓐᖓᑦ ᓂᐅᕐᕈᓂᐅᔪᓂᒃ ᑐᓂᐅᖅᑲᖅᑕᐅᓂᐊᖅᑐᑦ ᓂᐅᕐᕈᐊᓄᑦ ᓂᐅᕋᓚᐅᓐᖏᓐᓂᖏᓐᓂ, ᑖᒃᑯᐊᓗ ᑲᔪᓯᑎᑕᐅᓪᓚᕆᑦᓱᑎᒃ. ᐳᓚᕋᑦᑏᑦ ᖃᑦᓯᐅᓂᖏᑦ ᐊᒻᒪᓗ ᐃᓗᐊᓂ ᓄᓇᓕᒥᓂᑐᖃᐃᑦ ᑭᓪᓕᖃᖅᑎᑕᐅᔪᑦ ᐊᑦᑐᖅᑕᐅᓂᖃᓗᐊᖁᓇᒋᑦ ᐃᓄᖃᓗᐊᕐᓂᕐᒧᑦ. 

ᓄᐊᑉᐸᓪᓕᐊᔪᑦ ᐊᑦᑐᐃᓂᐅᔪᑦ - ᐅᒥᐊᓛᑦ ᓄᓈᕐᓂᐅᔪᓪᓗ ᐊᐅᓚᓂᖏᑦ
ᐊᐅᓚᓂᖅᑕᖃᕈᓐᓇᖅᑐᖅ ᐊᑑᑎᑦᑕᐃᓕᒪᓂᕐᒧᑦ, ᒥᑭᓪᓕᑎᕆᓂᕐᒧᓪᓗ ᓄᐊᑉᐸᓪᓕᐊᔪᓂᒃ ᐊᑦᑐᐃᓂᐅᑐᐃᓐᓇᕆᐊᓕᓐᓂᒃ ᐅᒥᐊᕐᔪᐊᓄᑦ ᐳᓚᕋᑦᑎᓅᖓᔪᓄᑦ. ᑖᒃᑯᐊ ᐊᐅᓚᓂᐅᔪᑦ ᐱᖃᓯᐅᔾᔨᔪᑦ ᑭᓪᓕᖃᖅᑎᑦᓯᓂᕐᒥᒃ ᐳᓚᕋᓐᓂᐅᔪᓂᒃ ᐊᒻᒪᓗ ᐳᓚᕋᒍᓐᓇᖅᑐᑦ ᖃᑦᓯᐅᓂᖏᓐᓄᑦ ᓄᓇᓕᐅᔪᓄᑦ; ᐊᖏᓪᓕᑎᕆᓂᖅ, ᒥᑭᓪᓕᑎᕆᓂᖅ ᐅᕝᕙᓘᓐᓃᑦ ᓇᓪᓕᑭᑕᕐᓂᖅ ᓄᓇᓕᑐᖃᐅᔪᓂᒃ ᐅᐸᑦᑕᐅᔪᓂᒃ; ᓴᖅᑮᓂᖅ ᓄᓇᓄᑦ ᓇᓗᓇᐃᖅᑕᐅᓯᒪᔪᒧᑦ ᐳᓚᕋᑦᑕᐅᕙᑦᑐᓄᑦ ᒪᓕᒐᕐᓂᒃ; ᓴᖅᑮᓂᖅ ᐱᔪᓐᓇᕐᓂᐅᒋᐊᓕᓐᓄᑦ ᑎᑭᐅᒪᔭᕆᐊᓕᓐᓂᒃ ᐅᒥᐊᖅᔪᐊᑦ ᐊᐅᓚᓂᖏᓐᓄᑦ ᐊᕐᕕᑕᖅᑏᓪᓗ ᐃᖅᑲᓇᐃᔭᖅᑎᖏᑦ; ᐊᐅᓚᑦᓯᓂᖅ ᕿᒥᕐᕈᓂᕐᒧᑦ ᖃᐅᔨᓴᕐᓂᐅᔪᓂᒃ ᐊᒻᒪᓗ ᐊᓯᖏᓐᓂᒃ ᐅᓚᕕᓐᓂᕐᒧᑦ ᖃᐅᔨᓴᕐᓂᐅᔪᓂᒃ; ᐋᖅᑭᒋᐊᕆᓂᖅ ᓄᓇᓕᓐᓂᒃ ᓲᕐᓗ ᐱᓱᕝᕕᓐᓂᒃ, ᐃᓇᑦᓯᓂᖅ ᓇᒻᒥᓂᖅ ᒪᓕᒐᖃᑦᓯᐊᕐᓂᕐᒧᑦ ᐃᒻᒥᓪᓗ ᐊᑐᐊᒐᖃᕐᓂᕐᒧᑦ; ᓴᖅᑮᓂᕐᒧᓪᓗ ᕿᒥᕐᕈᓕᐅᒥᔮᖅᐸᓐᓂᕐᒧᓪᓗ 

ᒪᓕᒐᕐᓂᒃ ᐱᐅᓯᐅᒋᐊᓕᓐᓂᓘᓐᓃᑦ ᐊᐅᓚᓂᐅᔪᓄᑦ ᐱᑕᖃᖅᐸᒌᓐᖏᑦᑐᓄᑦ ᑕᕝᕙᐅᔪᓂ ᒪᓕᒐᕐᓂ (ᐱᓯᒪᔪᑦ ᕿᒥᕐᕈᓂᖅ ᓄᐊᑐᐃᓐᓇᕆᐊᓕᓐᓂᒃ ᐊᕙᑎᐅᑉ ᐊᑦᑐᖅᑕᐅᓂᖏᓐᓂᒃ ᑮᓇᐅᔭᓕᐅᕋᓱᐊᖅᑎᓄᑦ ᐅᒥᐊᖅᔪᐊᓄᑦ ᐳᓚᕋᓐᓂᖏᓐᓄᑦ ᐋᓐᑦᐋᑎᒃᒧᑦ, ᔫᓂ 7-9, 2000 ᐃᓕᓐᓂᐊᕐᓂᖓᓐᓄᑦ IAATO ᑲᑐᔾᔨᖃᑎᒌᑦᓱᑎᒃ ᒥᐊᓕᒐᐃᑦ ᓄᓇᖓᓐᓂ ᐊᕙᑎᒥᒃ ᓴᐳᔾᔨᓂᕐᒧᑦ ᑎᒥᐅᔪᑦ ᐊᒻᒪᓗ ᒥᐊᓕᒐᐃᑦ ᓄᓇᖓᓐᓂ NSF). 
ᐃᑲᔪᖅᑐᓗᐊᓐᖑᐊᕐᒥᔪᒍᑦ ᐅᑯᓇᓐᖓᑦ ᒥᑭᓪᓕᑎᕆᓂᕐᒧᑦ ᐊᐅᓚᓂᐅᔪᓂᒃ: 

· ᐱᕙᓪᓕᐊᑎᑦᓯᓂᖅ ᓇᓗᓇᐃᔭᐃᓂᕐᓗ ᓇᓗᓇᐃᖅᓯᒪᔪᓄᑦ ᓄᓇᓄᑦ ᒪᓕᒐᕐᓂᒃ ᐊᔾᔨᒌᓐᖏᑦᑐᓄᑦ ᐳᓚᕋᑦᑎᓄᑦ ᐅᐸᑦᑕᐅᕙᑦᑐᓄᑦ.
· ᖃᐅᔨᓴᕐᓂᖅ ᐊᐅᓚᓂᐅᔪᓂᒃ ᐳᓚᕋᑦᑎᓄᑦ ᐅᐸᑦᑕᐅᕙᑦᑐᓂᒃ ᖃᐅᔨᓴᕈᑎᒋᓗᒋᑦ ᐊᑯᓃᖅᑐᒨᖓᔪᓄᑦ ᓄᐊᑉᐸᓪᓕᐊᔪᑦ ᐊᑦᑐᐃᓂᖏᓐᓂᒃ. 
· ᐅᐸᑦᑕᐃᓕᒪᓂᖅ ᓄᓇᒥᒃ ᓱᕋᑦᑕᐅᒋᐊᒃᑭᑦᑐᒥᒃ ᐊᕙᑎᖓᒍᑦ. 
· ᐊᑐᖃᑦᑕᕐᓂᖅ ᑭᖑᕐᒐᒍᑦ ᐳᓚᕋᓚᐅᖅᓱᑎᒃ ᐅᓂᒃᑳᓕᐅᕐᕕᓐᓂᒃ, ᐋᖅᑭᑦᑕᐅᕙᓪᓕᐊᓂᖏᓪᓗ ᑲᑎᖅᓱᐃᕕᐅᕙᓪᓕᐊᔪᑦ. 

